title: Subharmoninen funktio

text:
Jos formula_29 on holomorfinen funktio, niin
on subharmoninen funktio, kun määritellään, että formula_31:n arvo formula_29:n nollakohdissa on −∞.
Tästä seuraa, että
on subharmoninen jokaisella arvolla "α" > 0. Tällä tuloksella on huomattava merkitys Hardyn avaruuksien teoriassa, etenkin avaruuden "H" kannalta, kun 0 < "p" konvekseihin funktioihin on helposti todettavissa samoin kuin tulos, jonka mukaan subharmoninen funktio formula_29, joka alueessa formula_35 on vakio imaginaariakselin suunnassa, on konveksi reaaliakselin suuntaisessa ja päinvastoin.


title: Subharmoninen funktio

text: Jos funktio formula_15 on subharmoninen jollakin kompleksitason alueella formula_37 ja funktio formula_38 on samalla alueella harmoninen, sanotaan, että formula_38 on formula_15:n harmoninen majorantti alueessa formula_37, jos formula_15≤formula_38 koko alueella formula_37. Tätä epäyhtälöä voidaan pitää formula_15:n kasvuehtona.


title: Subharmoninen funktio

text:
Olkoon "φ" subharmoninen, jatkuva ja ei-negatiivinen funktio kompleksitason avoimella osajoukolla "Ω", johon suljettu yksikkökiekko "D"(0, 1) kokonaisuudessaan sisältyy. Funktion "φ" "radiaalinen maksimaalifunktio" (rajoitettuna yksikkökiekkoon) määritellään yksikköympyrän kehällä seuraavasti:
Jos "P" merkitsee Poissonin ydintä, subharmonisuudesta seuraa:
Voidaan osoittaa, että jos funktion "φ" rajoittumalle yksikkökiekkoon T käytetään merkintää "φ", edellä olevassa epäyhtälössä esiintyvä integraali on pienempi kuin tämän rajoittuman Hardyn–Littlewoodin maksimaalifunktion arvo pisteessä
e
mistä seuraa, että 0 ≤ "M" "φ" ≤ "φ". Tunnetusti Hardyn–Littlewoodin operaattori on rajoitettu alueessa "L"(T), kun 1 < "p" < ∞. Tästä seuraa, että jollekin yleiselle vakiolle "C" pätee:


title: Subharmoninen funktio

text: Jos "f" on "Ω":ssa holomorfinen funktio ja 0 < "p" < ∞, edellä esitetty epäyhtälö pätee myös arvolla "φ" = |"f"|. Edellä sanotusta seuraa, että Hardyn avaruus "H" toteuttaa ehdon


title: Subharmoninen funktio

text:
Jonkin verran työläämmin voidaan mys osoittaa, että "F":llä on radiaaliset raja-arvot "F"(e) melkein kaikkialla yksikkökiekossa, ja dominoivan suppenemisen lauseesta seuraa edelleen, että "F", joka määritellään lausekkeella "F"(e) = "F"("r"e), suppenee kohti "F":ää
avaruudessa "L"(T).


title: Subharmoninen funktio

text: Subharmonisen funktion käsite voidaan yleistää myös mielivaltaiselle Riemannin monistolle.


title: Subharmoninen funktio

text: Olkoon "M" on Riemannin monisto ja formula_51 ylhäältä toispuoleisesti jatkuva funktio. Oletetaan, että jokaiselle avoimelle osajoukolle formula_52 ja jokaiselle harmoniselle funktiolle "f", joka "U":n reunalla toteuttaa epäyhtälön formula_53, pätee kaikkialla "U":ssa epäyhtälö formula_53. Tällaista funktiota "f" sanotaan "subharmoniseksi".


title: Subharmoninen funktio

text: Tämä määritelmä on yhtäpitävä ylempänä esitetyn kanssa. Riemannin monistoillakin kahdesti differentoituva funktio on subharmoninen, jos ja vain jos se toteuttaa kaikkialla epäyhtälön formula_55, kun formula_22 on Laplacen operaattori.


title: Bes

text: Bes tai BES voi tarkoittaa seuraavia:


title: Godfather (drinkki)

text: Godfather on viskistä ja mantelilikööristä valmistettava makeahko drinkki. Se tarjoillaan tavallisesti old fashioned -lasissa jäiden kanssa.


title: Danilo Pereira

text: Danilo Luís Hélio Pereira, käytetään myös vain nimeä Danilo, (s. 9. syyskuuta 1991 Bissau, Guinea-Bissau) portugalilainen jalkapalloilija, joka edustaa Primeira Ligassa pelaavaa FC Portoa. Pelipaikaltaan oikeajalkainen Pereira on puolustava keskikenttäpelaaja. Hän kuuluu myös Portugalin jalkapallomaajoukkueeseen.


title: Danilo Pereira

text: Pereira siirtyi vuonna 2010 SL Benfican juniorijoukkueesta italialaiseen Parma FC:hen. Kevätpuoliskon kaudesta 2010–2011 Pereira vietti lainalla Kreikan Superliigan Aris FC:ssä. Debyyttinsä Parman paidassa Serie A:ssa Pereira teki joulukuussa 2011 Catania Calciota vastaan. Kauden 2012–2013 hän pelasi jälleen lainalla, nyt Alankomaiden Eredivisien Roda JC:ssä, jossa otteluita kertyi 31 ja maaleja yksi.


title: Danilo Pereira

text: Elokuussa 2013 Pereira siirtyi kotimaansa pääsarjan CS Marítimoon. Hän edusti seuraa kahden kauden ajan tehden 57 ottelussa neljä maalia. Heinäkuussa 2015 Pereira siirtyi Primeira Ligan suurseuraan FC Portoon. Hän debytoi seuran paidassa Primeira Ligassa saman vuoden elokuussa ja Mestarien liigassa syyskuussa.


title: Danilo Pereira

text: Pereira olisi voinut edustaa aikuisten maajoukkuetasolla Portugalin sijaan myös synnyinmaataan Guinea-Bissauta. Hän pelasi useissa Portugalin nuorten maajoukkueissa. Vuoden 2011 alle 20-vuotiaiden MM-kilpailuissa Pereira pelasi kaikissa Portugalin seitsemässä ottelussa viimeistellen yhden maalin, kun Portugali saavutti hopeaa. Portugalin jalkapallomaajoukkueessa hän debytoi maaliskuussa 2015 ystävyysottelussa Kap Verdeä vastaan. Ensimmäisen arvokilpailujen karsintaottelunsa hän pelasi EM-karsintaottelussa Albaniaa vastaan syyskuussa 2015. Ensimmäisen maaottelumaalinsa hän teki ystävyysottelussa Viroa vastaan kesäkuussa 2016.


title: Danilo Pereira

text: Pereira kuului Euroopan-mestaruuden voittaneeseen Portugalin joukkueeseen EM-kilpailuissa 2016. Hän pelasi kokonaisuudessaan avausottelun Islantia ja välieräottelun Walesia vastaan. Kolmessa muussa ottelussa hän tuli vaihdosta kentälle. Loppuottelussa Ranskaa vastaan hän ei pelannut.


title: Danilo Pereira

text: Maajoukkuetasolla


title: Škoda Octavia (1959)

text: Škoda Octavia on Škodan keskiluokan perheauto, jota valmistettiin vuosina 1959–1964. Uusi samanniminen malli esiteltiin vuonna 1996.


title: Škoda Octavia (1959)

text: Tekniikaltaan Škoda 440/445:een perustuvaa Octaviaa valmistettiin Mladá Boleslavin tehtaalla neljällä eri moottorivaihtoehdolla sekä sedanina vuodesta 1959 että farmarimallina vuodesta 1961. Sedania valmistettiin vuoteen 1964 jolloin se korvattiin malleilla Škoda 1000/1100MB. Farmarimallin valmistus lopetettiin 1971. Octaviasta oli myös niin sanottu urheilumalli Octavia TouringSport (1 089 cm³) sekä TS1200 (1 221 cm³). Molemmat mallit oli varustettu kahdella kaasuttimella, erikoiskannella, nokka-akselilla, männillä ja jäähdytetyllä öljypohjalla. TS-malleja käytettiin kilpailuissa, joissa muun muassa Esko Keinänen ja Rainer Eklund loivat mainetta "lentäville suomalaisille".


title: Škoda Octavia (1959)

text:
Sedan
Farmari


title: International Workers’ Order

text: The International Workers’ Order oli Yhdysvalloissa vuosina 1930–1954 toiminut kansallisten työväenjärjestöjen katto-organisaatio.


title: International Workers’ Order

text: Järjestö sai alkunsa New Yorkissa vuonna 1892 perustetusta juutalaisten työväenyhdistysten kattojärjestöstä Arbeiter Ring – Workmen’s Circle. 1920-luvun alussa se jakautui kommunisteihin ja sosiaalidemokraatteihin. Kommunistit ryhtyivät laajentamaan International Workers’ Orderia kansalliselta pohjalta järjestetyksi keskinäisen avun järjestöksi. 1930-luvun puolivälissä se käsitti juutalaisten ja englanninkielisten lisäksi 13 kansallista liittoa. Yhdysvaltain kommunistisen puolueen johtama järjestö tarjosi jäsenilleen halpoja terveys- ja henkivakuutuksia, ylläpiti siirtolaisten omakielistä kulttuuritoimintaa ja organisoi poliittisia mielenilmauksia. Sen toiminta oli aktiivisinta toisen maailmansodan jälkeen, jolloin liitoissa oli lähes 200 000 jäsentä.


title: International Workers’ Order

text: Yhdysvaltain Suomalainen Työväenjärjestö liittyi IWO:n jäseneksi toukokuussa 1941 nimellä Amerikan Suomalainen Keskinäisen Avun Järjestö (eng. "Finnish American Mutual Aid Society"). Sen paikallisyhdistykset järjestettiin "lodgeiksi", jotka erotettiin toisistaan järjestysnumeroilla. Suomalaisen järjestön sihteerinä työskenteli ensin Onni Kaartinen ja sittemmin kuolemaansa saakka Carl Päiviö. Sen toimeenpanevan komiteaan kuuluivat muun muassa Julius Ranta, Toivo Vuorela, Emma Mattila, Michael Wästilä, Helen Kruth, Alex Nyberg, Richard Björkbacka ja Jenny Mulari.


title: International Workers’ Order

text: Toisen maailmansodan jälkeen alkaneen kylmän sodan aikana järjestö joutui kommunisminvastaisen ajojahdin kohteeksi. Viranomaiset luokittelivat IWO:n kumoukselliseksi järjestöksi vuonna 1947 ja New Yorkin osavaltion tarkastusvirasto lakkautti sen vakuutuslainsäädännön vastaisena. Yhdysvaltain korkein oikeus vahvisti päätöksen vuonna 1953.


title: Nefertiti (albumi)

text: Nefertiti on yhdysvaltalaisen jazzmuusikon Miles Davisin studioalbumi, joka julkaistiin vuonna 1968.


title: Jalkapallon Suomen Cup 1988

text: Jalkapallon Suomen Cup 1988 on jalkapallon Suomen Cupin 34. järjestämiskerta. Cupin voitti Valkeakosken Haka, joka voitti loppuottelussa OTP Oulun 1–0.


title: Paavo Pekkanen

text: Paavo Armas Pekkanen (29. tammikuuta 1922 Ähtäri – 9. lokakuuta 2003 Helsinki ) oli suomalainen juristi. Hän oli varatuomari ja sai maaneuvoksen arvonimen vuonna 1982. Hän oli vuodesta 1970 Suomen Kunnallisliiton toimitusjohtaja.


title: Paavo Pekkanen

text: Pekkanen oli useiden komiteoiden ja neuvottelukuntien jäsen 1950–1980-luvuilla. Lisäksi hän toimi keskeisten urheilu- ja kansanterveysjärjestöjen sekä säätiöiden hallintoelimissä. Pekkanen oli myös vuonna 1974 asetetun liikuntalakikomitean puheenjohtaja.


title: Paavo Pekkanen

text: Hänen veljensä oli Matti Pekkanen.


title: Jalkapallon Suomen Cup 1987

text: Jalkapallon Suomen Cup 1986 on jalkapallon Suomen Cupin 33. järjestämiskerta. Cupin voitti Lahden Kuusysi, joka voitti loppuottelussa OTP Oulun 5–4.


title: Timo Pekkanen

text: Timo Juhani Pekkanen (23. maaliskuuta 1933 Saari – 22. kesäkuuta 2009) oli suomalainen eläinlääkäri ja professori. Valmistuttuaan eläinlääkäriksi vuonna 1961 Pekkanen toimi aluksi eläinlääkärinä Säkylässä. Hän palasi kuitenkin pian Helsingin yliopistoon, jossa hän oli ensin assistenttina vuodesta 1968 ja sitten yliassistenttina väiteltyään tohtoriksi vuonna 1971. Vuosina 1978–1998 hän oli Eläinlääketieteellisen korkeakoulun elintarvikehygienian professori. Hänen tutkimusalaansa olivat elintarvike- ja ympäristömyrkkyjen vaikutusmekanismit, ja hän oli myös toksikologian asiantuntija.


title: Timo Pekkanen

text: Pekkasen veli on kielitieteilijä Tuomo Pekkanen.


title: Jalkapallon Suomen Cup 1986

text: Jalkapallon Suomen Cup 1986 on jalkapallon Suomen Cupin 33. järjestämiskerta. Cupin voitti Rovaniemen Palloseura, joka voitti loppuottelussa Kemin Palloseuran 2–0.


title: Kir Royale

text: Kir Royale (myös Kir Royal) on samppanjasta ja mustaherukkalikööristä valmistettava aperitiivi. Alun perin siihen käytettiin samppanjan sijasta valkoviiniä, jolloin nimenä oli pelkkä Kir. Samppanjan myötä drinkki sai nykyisen nimensä. Juoma valmistetaan kuohuviinilasiin.


title: Sisuviina

text: Sisuviina on suomalainen Altian valmistama viina, jonka vahvuus on 39 prosenttia. Tuotetta myydään sekä 0,70 että 1,0 litran muovipulloissa.


title: Lautasmalli

text: Lautasmalli on ympyrädiagrammi, joka kuvaa suositeltua ateriakoostumusta. Se on kehitetty helpottamaan Valtion ravitsemusneuvottelukunnan julkaisemien ravitsemussuositusten toteuttamista jokapäiväisessä ruokavaliossa. Viimeisimpien, vuonna 2014 julkaistujen, ravitsemussuositusten mukainen lautasmalli koostetaan täyttämällä ½ lautasesta kasviksilla, neljännes perunalla (vaihtoehtoisesti riisiä, pastaa tai muita viljavalmisteita) ja neljännes liha- kala- tai munaruualla. Lisäksi täysjyväleipää ja pehmeää kasvisrasvalevitettä, maitovalmiste ja jälkiruuaksi marjoja tai hedelmiä. Halutessaan maitovalmisteen ja jälkiruuan voi siirtää nautittavaksi välipalana.


title: Hydratsiinit

text: Hydratsiinit ovat orgaanisia yhdisteitä, joiden rakennetta voidaan kuvata yleisellä kaavalla RNNR. Hydratsiineja voidaan pitää epäorgaanisen hydratsiinin (NH) johdannaisina, joiden rakenteessa yksi tai useampia vetyatomeja on korvautunut hiilivetyryhmillä.


title: Hydratsiinit

text: Hydratsiinit voidaan jakaa kolmeen ryhmään substituutioasteen mukaan ja samaan ryhmään kuuluvat hydratsiinit käyttäytyvät kemiallisilta ominaisuuksiltaan samankaltaisesti. Monosubstituoidut hydratsiinit ja niin kutsutut asymmetrisesti disubstituoidut hydratsiinit, joissa vain toiseen typpiatomiin on sitoutunut kaksi hiilivetyryhmää, muistuttavat ominaisuuksiltaan toisiaan. Ne ovat värittömiä nesteitä ja alifaattiset hydratsiinit ovat hyvin vesiliukoisia, voimakkaasti emäksisiä ja hyviä pelkistimiä. Aromaattiset monosubstituoidut ja asymmetrisesti disubstituoidut hydratsiinit liukenevat huonosti veteen ja ovat heikommin emäksisiä ja heikompia pelkistimiä. Alifaattisten hydratsiinien valmistukseen käytetään hydratsiinin reaktiota alkyloivien yhdisteiden kuten alkyylihalogenidien kanssa, hydratsiinia käytetään ylimäärin, tai pelkistämällä nitrosojohdannaisia ja aromaattisia hydratsiineja valmistetaan pelkistämällä aromaattisia diatsoniumsuoloja.


title: Hydratsiinit

text: Asymmetrisissä disubstituoiduissa hydratsiineissa kumpaankin hydratsiinin typpiatomiin on sitoutunut hiilivetyryhmä. Ne ovat asymmetrisesti disubstituoitujen hydratsiinien tavoin nesteitä, mutta niiden kiehumispisteet ovat tyypillisesti korkeampia. Erityisesti alifaattiset yhdisteet ovat emäksisiä ja pelkistimiä ja liukenevat veteen. Aromaattiset ryhmän yhdisteet eivät liukene veteen. Symmetrisesti disubstituoituja hydratsiineja valmistetaan pelkistämällä nitroyhdisteitä emäksisissä olosuhteissa tai pelkistämällä atsiineja.


title: Hydratsiinit

text: Tri- tai tetrasubstituoidut alifaattiset hydratsiinit ovat veteen liukenemattomia heikosti emäksisiä yhdisteitä. Vastaavat aryylihydratsiinit ovat kiinteitä värittömiä aineita, jotka ovat veteen liukenemattomia eivätkä juurikaan emäksisiä. Ne reagoivat väkevän rikkihapon kanssa muodostaen violetin tai tummansinisen yhdisteen.


title: Koukussa (televisiosarja)

text: Koukussa on suomalainen draamasarja, jonka ensimmäinen osa esitettiin marraskuussa 2015. Sarjan pääkäsikirjoittajana on toiminut Laura Suhonen ja sen on ohjannut Marja Pyykkö.


title: Koukussa (televisiosarja)

text: Sarjan ensimmäinen tuotantokausi esitettiin vuodenvaihteessa 2015–2016. Sarjan toinen ja samalla viimeinen kausi kuvattiin 2017–2018 ja sen esittäminen alkoi Yle TV2:lla 19. joulukuuta 2018.


title: Koukussa (televisiosarja)

text: Ensimmäisellä kaudella entinen narkomaani Krista (es. Matleena Kuusniemi) palaa Suomeen oltuaan pitkään ulkomailla, missä hän on pakoillut huumetuomiotaan. Hän yrittää päästä elämässään eteenpäin tuomionsa vanhennuttua, mutta vanhojen kuvioiden imu on suuri. Kristan ensirakkaus Oskari (es. Tommi Eronen), jolla hänelläkin on huumetausta, työskentelee huumerikostutkijana. Oskarin avulla Krista yrittää päästä takaisin yhteiskuntakelpoiseen elämään. Heillä on teini-ikäisenä saatu yhteinen poika, Niko (es. Santeri Helinheimo Mäntylä).


title: Koukussa (televisiosarja)

text: Kristasta tulee Oskarin vinkkimies suureen huumerinkiin. Oskari joutuu kuitenkin koko ajan peittelemään Kristan toimintaa, jottei Krista ja heidän yhteinen menneisyytensä tulisi ilmi.


title: Koukussa (televisiosarja)

text: Sarja valittiin vuoden 2015 parhaaksi draamasarjaksi Kultainen Venla -gaalassa ja sai myös neljä tekijäpalkintoa: vuoden käsikirjoittaja (Laura Suhonen), vuoden ohjaaja (Marja Pyykkö), paras miesnäyttelijä (Tommi Eronen) ja paras naisnäyttelijä (Matleena Kuusniemi). Myös Eero Milonoff oli roolistaan ehdolla parhaaksi miesnäyttelijäksi.


title: Koukussa (televisiosarja)

text: Keskikatsojamäärä ensiesityspäivänä televisiossa


title: Koukussa (televisiosarja)

text: Ensimmäisen ja toisen tuotantokauden välissä on kulunut aikaa kolme vuotta. Oskarin suojeltua edellisellä kaudella Kristaa hän lopulta menetti työnsä poliisissa. Oskari on menettänyt myös kotinsa juomisen vuoksi ja asuu nyt pienessä mökissä ja työskentelee rakennustyömaalla. Lisäksi hän on päässyt entisen pomonsa, Pentin (es. Antti Virmavirta), vinkkimieheksi.


title: Koukussa (televisiosarja)

text: Krista on muuttanut Thaimaahan, jossa hän pyörittää uuden miesystävänsä kanssa matkailuyritystä ja pienimuotoista kannabiskauppaa.


title: Remo – aseeton ja vaarallinen

text: Remo – aseeton ja vaarallinen ("Remo Williams: The Adventure Begins" tai "Remo: Unarmed and Dangerous") on vuonna 1985 ensi-iltansa saanut elokuva, jonka on ohjannut Guy Hamilton. Se perustuu Warren Murphyn ja Richard Sapirin kirjoittamaan The Destroyer -romaanisarjaan. Suuri osa elokuvan kohtauksista sijoittui Vapaudenpatsaalle.


title: Remo – aseeton ja vaarallinen

text: "Video-oppaassa" vuodelta 1994 Asko Alanen moittii elokuvan ”kankeaa väkivaltakuvastoa” ja antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Diabeetikon ruokavalio

text: Diabeetikon ruokavalioksi suositellaan monipuolista ruokavaliota, samanlaista, joka on hyväksi kaikkien terveydelle. Erityistä huomiota kannattaa kiinnittää riittävään kuidun saantiin ja niukkaan kovan rasvan, sokerin ja suolan määrään. Diabeetikko voi koota ruokavalionsa yksilöllisesti ja joustavasti suositusten mukaan. Ateriainsuliinia käyttävän diabeetikon tulee arvioida ateriansa hiilihydraattimäärä ja annostella sen mukaisesti ateriainsuliini.


title: Majalampi (Ikaalinen, Tevaniemi)

text: Majalampi on Pirkanmaalla Ikaalisissa Tevaniemessä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Majalampi on osa Kyrösjärven lähialuetta.


title: Majalampi (Ikaalinen, Tevaniemi)

text: Lampi on 300 metriä pitkä, 120 metriä leveä ja sen pinta-ala on 2,5 hehtaaria. Se sijaitsee maaston notkelmassa ja sen 700 metriä pitkät rannat ovat soistunutta metsää. Siihen laskee lounaasta metsä- ja pelto-oja, etelästä pelto-oja, jonka latvat kulkevat metsässä. Lammen pohjoispäästä lähtee 900 metriä pitkä laskuoja, joka laskee Aliseen Kotajärveen. Ojaan yhtyy myös Ylisen Kotajärven laskuoja. Lounaasta järveen rajautuu peltokappale ja pohjoisrannalla sijaitsee vapaa-ajan asuonto. Sen yhteyteen on kaivettu lammikko. Alueelle johtaa kärrypolkuja Tevaniemeltä.


title: Ylinen Kotajärvi (Ikaalinen)

text: Ylinen Kotajärvi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Ylinen Kotajärvi on osa Kyrösjärven lähialuetta.


title: Ylinen Kotajärvi (Ikaalinen)

text: Järvi on 600 metriä pitkä, 150 metriä leveä ja sen pinta-ala on 6,4 hehtaaria. Se sijaitsee Ylisen Kotajärven nevalla, joka on ojitettu suo. Itse järvi on soistumassa umpeen. Sen suurin järvialla on 350 metriä pitkä ja 150 metriä leveä. Siihen laskee 10 suo-ojaa. Toinen järviallas jää alle 20 metriä leveän salmen taakse. Tämä osa on 300 metriä pitkä ja 80 metriä leveä. Siihen laskee kolme osaa. Järven luusua sijaitsee järven länsipäässä ja 1,1 kilometriä pitkä laskuoja yhtyy Majalammin laskuojaan lammin pohjoispuolella. Järvi on rakentamaton eikä sinne johda teitä.


title: Big King

text: Big King on pikaruokaketju Burger Kingin vuodesta 1997 myyty kerroshampurilainen. Se sisältää kaksi liekillä grillattua hampurilaispihviä, juustoa, suolakurkkua, sipulia, salaattia ja Big King -kastiketta. Hampurilaisesta on saatavilla kaksi varianttia: isompi Big King XXL ja Chicken Big King. Big King muistuttaa paljon McDonald'sin Big Macia.


title: Steakhouse

text: Steakhouse on pikaruokaketju Burger Kingin hampurilainen. Se sisältää grillatun naudanlihapihvin, paahdettuja sipuleita, tomaattia, salaattia, juustoa, majoneesia, barbecuekastiketta ja pekonia.


title: Geraint Wyn Davies

text: Geraint Wyn Davies (s. 20. huhtikuuta 1957 Swansea, Wales, Iso-Britannia) on brittiläissyntyinen näyttelijä. Hän on näytellyt useissa elokuvissa ja televisiosarjoissa Britanniassa, Kanadassa ja Yhdysvalloissa.


title: Carl Gustaf Fabian Wrede

text: Carl Gustaf Fabian Wrede (af Elimä) (24. lokakuuta 1819 Anjala – 18. heinäkuuta 1892 Anjala) oli suomalainen eversti ja Vaasan läänin kuvernööri.


title: Carl Gustaf Fabian Wrede

text: Wreden vanhemmat olivat aliluutnantti, vapaaherra Otto Rabbe Wrede (k. 1842) ja Johanna Ulrika Aminoff. Hän kävi Haminan kadettikoulua 1835–1836 ja pääsi ylioppilaaksi Helsingissä 1838. Wrede meni tykkimieheksi 4. kevyeen ratsutykistöpatteriin 1839 ja hänestä tuli patterissa junkkari 1839 ja portepéjunkkari 1840. Hän palveli sitten suuriruhtinatar Maria Nikolajevnan kyrassiäärirykmentissä kornettina vuodesta 1841 ja luutnanttina vuodesta 1843 eroten rykmentistä aliratsumestarina 1846. Wrede oli sitten Krimin sodan aikana 2. Vaasan ruotujakoisessa tarkk'ampujapataljoonassa luutnanttina vuodesta 1854 ja alikapteenina vuodesta 1855. Hän sai siirron 9. Viipurin ruotujakoiseen tarkk'ampujapataljoonaan 1856 ja hänestä tuli majuri 1858 ja eversti armeijan jalkaväessä 1862. Wrede erosi armeijan palveluksesta 1863. Wrede oli vimeksi Vaasan läänin vt. kuvernöörinä 1862–1863 ja vakinaisena kuvernöörinä 1863–1884. Hän omisti Rabbelugnin kartanon Anjalassa. '


title: Carl Gustaf Fabian Wrede

text: Wrede oli naimisissa 1845–1864 Margareta Sofia Eleonora Glansenstiernan (k. 1864) kanssa. Heidän lapsiaan olivat:


title: Barbecue

text: Barbecue (myös "barbeque", lyhennettynä "BBQ") on lihan pitkäkestoista epäsuoraa grillaamista savussa. Vaikka menetelmä tunnetaan monissa kulttuureissa, sen tunnetuin version on yhdysvaltalainen low & slow -tekniikka.


title: Laskiaisrieha

text: Laskiaisrieha on yksi Suomen suurimmista opiskelijoiden ulkourheilutapahtumista. Se järjestetään vuosittain laskiaistiistain kunniaksi Helsingin Kaivopuistossa Ullanlinnanmäellä ja joka talvi tapahtumaan osallistuu tuhansia opiskelijoita ympäri Suomea. Laskiaisriehaan kuuluu musiikin raikuessa iloista pulkalla laskemista, erilaisia hauskoja kilpailuja sekä riehakasta karnevaalitunnelmaa.


title: Laskiaisrieha

text: Laskiaisriehan tunnetuin osa on Akateeminen mäenlaskukilpailu, jossa joukkueet kisaavat toinen toistaan kekseliäämmillä ja näyttävämmillä rakennelmilla Laskiaisen huikeimman mäenlaskuvälineen tittelistä. Aikaisempina vuosina rinteessä on nähty junia, autoja, hävittäjiä, tankkeja sekä Lohikäärmeen kuolema ja onpa mäki laskettu myös alhaalta ylöskin.


title: Laskiaisrieha

text: Laskiaisrieha sai erityisen paljon medianäkyvyyttä vuonna 2014, kun tapahtuma järjestettiin leudosta talvesta huolimatta. Tuolloin paljaalle Ullanlinnanmäelle kuljetettiin suuret määrät lunta, jotta pulkalla laskeminen onnistuisi laskiaistiistain perinteitä kunnioittaen.


title: Laskiaisrieha

text: Laskiaisriehan pääjärjestäjänä toimii Aalto-yliopiston piirissä toimiva Vapaateekkarit-yhdistys, ja tapahtuman virallisina jatkoina toimii Aalto-yliopiston ylioppilaskunnan Teekkarijaoston Gravitaatio-bileet. “Gravis” on perinteisesti järjestetty Helsingin yökerhoissa ja se on ollut loppuunmyytynä jo useana vuotena peräkkäin.


title: UM. Uusi maailma

text: UM Uusi maailma oli suomalainen A-lehtien julkaisema kerran kahdessa viikossa ilmestynyt aikakauslehti. Lehti ilmestyi nimellä "Uusi maailma" vuosina 1963–1965 ja nimellä "UM Uusi maailma" vuosina 1966–1979. Lehti syntyi Naisten maailma ja Uusi Kuvalehti -lehtien yhdistymisen tuloksena.


title: UM. Uusi maailma

text: UM Uuden maailman päätoimittajana oli koko lehden ilmestymisen ajan 1963–1979 kirjailija ja toimittaja Jussi Talvi.


title: Citra

text: Citra on The Coca-Cola Companyn valmistama limetinmakuinen virvoitusjuoma, jota tuotetaan ja myydään Intiassa.


title: Citra

text: Citra on Parle Agro -yhtiön 1980-luvulla markkinoille tuoma juoma. Coca-Cola Company osti Citra-tuotemerkin yhdessä Limca, Thums Up, Gold Spot ja Maaza -tuotemerkkien kanssa vuonna 1993. Kaupan hinta oli 40 miljoonaa dollaria. Citran valmistus lopetettiin vuonna 2000, kun Coca-Cola Company suosi samankaltaista ja maailmalla tunnetumpaa tuotemerkkiä Spriteä. Vuonna 2012 Coca-Cola Company elvytti Citra-brändin kahdessa Intian osavaltiossa, luodakseen tuotteen joka on 20% halvempi kuin muut kilpailevat tuotteet.


title: Taistelu on alkanut

text: Taistelu on alkanut on Kari Peitsamon single vuodelta 2002. Se on ensimmäinen hänen kolmesta SKP-singlestään, jotka liittyivät vuoden 2003 eduskuntavaaleihin. Peitsamo pyrki vaaleissa eduskuntaan SKP:n sitoutumattomana ehdokkaana. Singlen B-puolena on ”Liityn SKP:hen” Peitsamon edelliseltä Pelle Show -albumilta. Taistelu on alkanut julkaistiin seuraavana vuonna Peitsamon kokoelma-albumilla Lähde autoiluretkelle suureen etelän kanjoniin.


title: Lapinpadot

text: Lapinpadot ovat Suomessa olevia muinaisjäännöksiä patoja, jotka on rakennettu jokien tai salmien yli avuksi käyttäen kivikkoja. Niitä tunnetaan sekä Pohjois- ja Itä-Suomesta että Pohjanmaalta. Ne ovat ominaisesti 40–50 km:n, mutta osa jopa lähes 100 km:n mittaisia. Useimmissa lapinpadoissa on yksi aukko tai kaksi aukkoa. Ilmeisesti niiden merkitys liittyy kalastukseen. Toisin kuin paljon uskotaan, ne eivät tiettävästi ole saamelaisten tekemiä. Ne ovat ilmeisesti vasta historialliselta ajalta peräisin.


title: Uusi Kuvalehti

text: Uusi Kuvalehti oli suomalainen vuosina 1952–1963 ilmestynyt aikakauslehti, jota kustansi "Uuden kuvalehden kustannusosakeyhtiö".


title: Uusi Kuvalehti

text: Vuonna 1959 Uusi Kuvalehti toi julki sotamies Emil Hytin ampumistapauksen jatkosodan loppuvaiheissa elokuussa 1944. Hytin oli ampunut 21. prikaatin I pataljoonan komentaja majuri S. O. Lindgren. Lehti toi myös julki Mannerheimin lastensuojeluliiton taloudelliset väärinkäytökset. Liitossa työskennellyt Karin Sauramo tuomittiin lokakuussa 1959 yli 30 miljoonan markan kavalluksesta viiden vuoden kuritushuonerangaistukseen, ja tuomio johti myös henkilövaihdoksiin liiton johdossa.


title: Uusi Kuvalehti

text: Uusi Kuvalehti julkaisi helmikuussa 1961 jutun, jonka mukaan Ähtävän Muovi Oy:n Kaarlelassa sijaitsevasta teuraskeittämöstä toimitettiin eläinten raadoista keitettyä rasvaa Etelä-Suomeen margariinitehtaille margariinin raaka-aineeksi. Margariiniskandaali johti margariinin menekin laskuun, ja margariinia valmistaneet Raision tehtaat ja Paasivaara-yhtymä tuomittiin oikeudessa margariinivalmistelain rikkomisesta. Uusi Kuvalehti joutui skandaalin seurauksena ilmoittajien boikottiin, ja tämä johti siihen, että lehti yhdistettiin vuonna 1952 perustetun Naisten kuvalehti -lehden kanssa vuonna 1963 Uusi maailma -nimiseksi lehdeksi.


title: Uusi Kuvalehti

text: Uuden Kuvalehden päätoimittajana oli koko sen ilmestymisen ajan varatuomari, kirjailija Ilmari Turja.


title: Gideon (Raamattu)

text: Gideon (, suom. "Tuhoaja," "Soturi" tai "Sotaurho"), myös JerubBaal, oli Raamatun Vanhan testamentin mukaan israelilaisten tuomari. Hänen arvellaan eläneen 1300-luvun eaa. ja 1200-luvun eaa. välisenä aikana. Gideonin aikana maailmaa hallitsivat heettiläiset.


title: Gideon (Raamattu)

text: Gideonin tarina löytyy Tuomarien kirjan luvuista 6-8. Heprealaiskirjeen luvussa 11 Gideon mainitaan yhtenä esimerkkinä uskon miehestä. Neljäs Mooseksen kirja mainitsee Abidanin olevan Gideonin poika.


title: Gideon (Raamattu)

text: Suomessa toimii yhdistys nimeltä "Suomen Gideonit ry", joka on osa kansainvälistä Gideons International -järjestöä.


title: Gideon (Raamattu)

text: Israelilaiset elivät Jumalan tahdon vastaisesti ja tämä antoi israelilaiset Midianin käsiin seitsemäksi vuodeksi. Israelilaiset rakensivat suojia vuorten onkaloihin ja luoliin, kun midianilaiset olivat kolme vuotta saartaneet israelilaisia. Midianilaiset olivat liittoutuneet amalekilaisten ja arabialaisten kanssa Israelia vastaan ja hävittivät israelilaisten viljellyn sadon aina Gazaa myöten ja nämä myös tuhosivat karjaeläimet ja aasit, jolloin israelilaisille ei jäänyt mitään elintarpeita. Tämän suuren kurjuuden takia Israel huusi Herran puoleen. Jumala lähetti Israeliin nimettömän profeetan, joka sanoi: "Näin sanoo Herra, Israelin Jumala: Minä johdatin teidät Egyptistä ja vein teidät pois orjuuden pesästä; minä pelastin teidät egyptiläisten käsistä ja kaikkien teidän sortajainne käsistä; minä karkoitin heidät teidän tieltänne ja annoin teille heidän maansa. Ja minä sanoin teille: Minä olen Herra, teidän Jumalanne, älkää peljätkö amorilaisten jumalia, joiden maassa te asutte. Mutta te ette kuulleet minun ääntäni."


title: Gideon (Raamattu)

text: Enkeli tuli ja istui Ofran tammen alle, joka oli abieserilaisen Jooaan oma, juuri kun tämän poika Gideon oli puimassa nisuja viinikuurnassa korjatakseen ne talteen midianilaisilta. Herran enkeli ilmestyi Gideonille, he keskustelivat ja enkeli sanoi hänelle:


title: Gideon (Raamattu)

text: Gideon torveen puhaltamalla kutsui luokseen sukunsa miehet ja lähetti viestinviejiä pyytämään vapaaehtoisia muista pohjoisista heimoista, Asserin, Sebulonin, Naftalin ja luultavasti myös Isaskarin heimosta. Hän valmistautui sotaan midianilaisia vastaan. Ennen sotaretken aloittamista Gideon pyysi Jumalalta lisävarmistusta siitä, että Herra olisi hänen kanssaan. Ensin hän pyysi, että puimatantereelle yöksi jätettyyn vastakerittyyn villaan nousisi kaste, mutta maa jäisi kuivaksi. Seuraavana yönä hän pyysi, että kastetta nousisi vain maahan, mutta villat jäisivät kuiviksi. Ja kumpanakin yönä tapahtui, niin kuin Gideon oli pyytänyt.


title: Gideon (Raamattu)

text: Seuraavan päivän aamuna Gideon ja kaikki koolle tulleet miehet leiriytyivät Harodin lähteelle. Midianilaisten leiri taas oli siitä, Mooren kukkulasta, pohjoiseen päin, tasangolla. Jumala sanoi Gideonille tällä olevan liikaa miehiä seurassaan, koska he voisivat jälkeenpäin sanoa itse saavuttaneensa voiton midianilaisista ja Jumala käski Gideonin sanoa kansalle "Se, joka pelkää ja on arka, palatkoon takaisin ja väistyköön Gileadin vuorilta". Niin kansasta palasi takaisin kaksikymmentäkaksituhatta ja kymmenentuhatta jäi. Vielä Jumalan mukaan väkeä oli liikaa ja hän käski Gideonin mennä alas lähteelle, jossa hän ilmoittaisi Gideonille valitut sanoen, "Tämä lähteköön sinun kanssasi". Hänen tuli asettaa myös erilleen ne ihmiset, jotka joivat vettä latkien kuin koirat tai polvillaan. Jumala sanoi Gideonille, "niillä kolmellasadalla miehellä, jotka latkivat minä vapautan teidät ja annan Midianin sinun käsiisi, kaikki muu väki menköön kotiinsa".


title: Gideon (Raamattu)

text: Gideon meni palvelijansa Puuran kanssa alas midianilaisten leiriin etuvartiostoon kuuntelemaan, koska Jumala oli käskenyt häntä mennä sinne, jos häneltä puuttui rohkeutta. Niin hän kuuli muuan miehen sanovan. "Minä näin unta. Ohraleipäkakku tuli pyörien midianilaisten leiriin. Se tuli teltalle saakka, iski siihen niin, että se kaatui, ja käänsi sen ylösalaisin ja teltta jäi kumoon." Toinen mies sanoi, "se ei ole mikään muu kuin israelilaisen Gideonin, Jooaan pojan, miekka; Jumala antaa hänen käsiinsä Midianin ja koko leirin". Kuultuaan tämän Gideon rukoili ja palasi leiriinsä.


title: Gideon (Raamattu)

text: Hän jakoi ne kolmesataa miestä kolmeen joukkoon ja antoi heille kullekin käteen pasuunan ja tyhjän saviruukun, tulisoihtu ruukussa. Gideon sanoi sotilailleen, että heidän tuli toimia hänen perässään, kun hän puhaltaisi pasuunaan, hekin puhaltaisivat leirin ympärillä. He tulivat leirin ympärille, puhalsivat pasuunoihinsa ja huusivat yhteen ääneen, "Herran ja Gideonin puolesta!". Gideon ja hänen joukkonsa särkivät saviruukkunsa ja ottivat soihdun toiseen käteen ja pasuunan toiseen ja huusivat: "Herran ja Gideonin miekka!". He seisoivat paikallaan leirin ympärillä, mutta leirissä kaikki juoksivat sekaisin, kirkuivat ja pakenivat. Kun he puhalsivat noihin kolmeensataan pasuunaan, Herra käänsi toisen miekan toista vastaan leirissä ja leiri pakeni Beet-Sittaan asti Sereraan päin, Tabbatin luona olevan Aabel-Meholan rantaan saakka. Kaikki Efraimin miehet kutsuttiin koolle ja he valtasivat vedet aina Beet-Baaraan asti sekä Jordanin ja ottivat vangiksi kaksi midianilaisten ruhtinasta Oorebin ja Seebin ja surmasivat heidät.


title: Velimatti Sutela

text: Velimatti Sutela on suomalainen jalkapallovaikuttaja, urheilutoimittaja ja -selostaja. Sutela selostaa mm. Eurosport-kanavalla Formula E -sarjan osakilpailuja. Hän toimii nykyään FC Espoon toiminnanjohtajana. Hän valmentaa FC Espoon naisten edustusjoukkuetta.


title: Taavi Heino

text:
Taavetti ”Taavi” Heino (synt. Tuohikorpi, Yhdysvalloissa myös David, s. 1885 Lavia) oli amerikansuomalainen toimittaja, joka 1910-luvulla oli mukana syndikalistisen Industrial Workers of the World -ammattiliiton toiminnassa, mutta siirtyi myöhemmin kohti kommunismia.
Taavetti kävi lapsuudessaan kirkonkylällä Lavian ensimmäistä kansakoulua vanhemman veljensä Kallen kanssa. Hän kasvoi Kytän talon torpassa Tuohikorvessa töitä tehden isänsä ja veljiensä kanssa.
Seuraava merkintä Taavetista on Antrean seurakunnan kirkonkirjoista vuodelta 1907. Jouluaattona vuonna 1907 hän oli siirtynyt kirjoille Antrean seurakuntaan Karjalaan vanhemman veljensä Kallen kanssa. Pojat olivat jossakin vaiheessa muuttaneet sukunimensä Heinoksi. Antreaan he lähtivät matkarahoja tienaamaan. Metsätöissä tai sahalla Viipurin lähellä he olivat muutaman vuoden ajan, mutta tähtäsivät Amerikkaan. Siirtolaisinstituutin tietojen mukaan Taavetti oli saanut jo passin 14.7.1905, ja hän lähti Kallen jälkeen vuotta myöhemmin 21.6. 1911 White Star Line -varustamon Titania-laivalla ensin Southamptoniin Englantiin ja sitten Adriatic-laivalla 28.6.1911 kohti Red Lodgea Amerikassa.


title: Taavi Heino

text:
Lokakuussa 1915 Heino nimitettiin Minnesotan Duluthissa ilmestyneen suomenkielisen "Sosialisti"-sanomalehden apulaispäätoimittajaksi yhdessä Fred Jaakkolan kanssa. Amerikan Suomalaisen Sosialistijärjestön julkaiseman lehden linja oli muuttunut syndikalistiseksi, ja siitä oli samalla tullut IWW-ammattiliiton kannattaja. "Teollisuustyöläiseksi" seuraavana vuonna nimensä vaihtaneen lehden päätoimittajana oli tuolloin Leo Laukki. Myöhemmin Heino lähti mukaan kommunistien toimintaan ja työskenteli Massachusettsin Worcesterissa ilmestyneessä "Eteenpäin"-lehdessä, jonka päätoimittajaksi hänet valittiin Henry Puron seuraajana vuonna 1925. Vuosina 1929–1931 Heino oli "Työmiehen" päätoimittajana Wisconsinin Superiorissa. 1930-luvulla hän oli aktiivisesti mukana myös kommunistisen Yhdysvaltain Suomalaisen Työväenjärjestön toiminnassa.
Taavetti jäi Amerikkaan ja eli siellä elämänsä loppuun asti. Hänen tyttärensä Heidi Heino s. 1931 (myöh. Mattik) kuoli New Yorkissa vuonna 1997.


title: Intercontinental Le Mans Cup

text: Intercontinental Le Mans Cup oli Automobile Club de l’Ouest järjestämä kestävyys- ja urheiluautokilpailusarja. Sarjaa ajettiin vuosina 2010 ja 2011. Vuodeksi 2012 sarja muuttui FIA World Endurance Championship -sarjaksi.


title: Automobile Club de l’Ouest

text: Automobile Club de l'Ouest (lyhenteeltään ACO) on vuonna 1906 perustettu suurin autoalan ryhmä Ranskassa. Se järjestää muun muassa Le Mansin 24 tunnin ajot.


title: Jakke Honkanen

text: Jakke Honkanen (s. 22. toukokuuta 1960) on suomalainen entinen rallin kartanlukija. Hän toimi kartanlukijana 35 vuoden ajan ja lopetti vuonna 2007. Nykyisin Honkanen selostaa Eurosportilla talviurheilua ja FIA WEC -sarjan ajoja.


title: Kauppaneuvos Jethro

text: Kauppaneuvos Jethro on suomalainen televisiosarja, jossa seurataan turkulaisen kiinteistönvälittäjä Jethro Rostedtin elämää työssä ja vapaa-ajalla. Ensimmäinen tuotantokausi alkoi Nelonen-kanavalla 31. elokuuta 2015 ja toinen tuotantokausi alkoi samalla kanavalla 29. elokuuta 2016.


title: Skabadabaduu

text: Skabadabaduu on suomalainen televisio-ohjelma, jota esitettiin MTV3-kanavalla. Ohjelmaa juonsi Marianna Alanen, ja se oli suunnattu lapsille. Vuosina 2003–2005 kuvattiin Skabadabaduu!-seikkailukilpailu. Ohjelma painottuu koulujen välisiin kilpailuihin kilpailuille ja joukkueiden yhteistyöhön. Kilpailuun osallistuvat kymmenen joukkuetta koostuvat neljästä ala-asteelaisesta – kahdesta tytöstä ja kahdesta pojasta, jotka kaikki ovat eri luokkatasoilta.


title: Skabadabaduu

text: Kilpailulajeina on erilaisia luonnossa selviytymiseen, suunnistamiseen, nokkeluuteen ja suorittamiseen liittyviä tehtäviä, joista joukkueiden tulee selviytyä yhteishengen ja taitojensa avulla. Seikkailun leikkimieliset, mutta haastavat kilpailut käydään Naantalissa sijaitsevalla Väskin saarella.


title: On uuden vasemmiston aika

text: On uuden vasemmiston aika on Kari Peitsamon single vuodelta 2003. Se on toinen hänen kolmesta SKP-singlestään, jotka liittyivät vuoden 2003 eduskuntavaaleihin. Peitsamo pyrki vaaleissa eduskuntaan SKP:n sitoutumattomana ehdokkaana. Singlen B-puolena on Peitsamon toisen studioalbumin Vedestä nousee kasvi nimikkobiisi vuodelta 1978. On uuden vasemmiston aika julkaistiin Peitsamon kokoelma-albumilla Lähde autoiluretkelle suureen etelän kanjoniin myöhemmin samana vuonna.


title: Peace & Love (kappale)

text: Peace & Love on Kari Peitsamon single vuodelta 2003. Se on kolmas ja viimeinen hänen SKP-singleistään, jotka liittyivät vuoden 2003 eduskuntavaaleihin. Peitsamo pyrki eduskuntaan SKP:n sitoutumattomana ehdokkaana jääden kuitenkin valitsematta 1 803 äänellä, mikä oli puolueen suurin äänisaalis.. Peitsamo muisteli singleä vuonna 2014: Singlen B-puolena on uusi kappale ”Viiala”, josta julkaistiin uusi, bändille sovitettu versio Peitsamon seuraavalla Taistelujen tiellä -albumilla. Peace & Love -kappaletta ei ole toistaiseksi julkaistu albumilla; se ei muista SKP-singleistä poiketen päätynyt myöhemmin samana vuonna julkaistulle Lähde autoiluretkelle suureen etelän kanjoniin -kokoelmalevylle.


title: Gwenhwyseg

text: Gwenhwyseg on Kakkois-Walesissa historiallisten Gwentin ja Morgannwgin kreivikuntien alueella puhuttu kymrin kielen murre. Murteen puhuma-alue ulottui alun perin Abertawesta lännessä Trefynwyhin idässä. Tänä päivänä murre on kuitenkin käytännössä väistnyt, sillä sen perinteinen puhuma-alue on pitkälti englanninkielistynyt, ja seudulla nykyään asuvat kymrinkieliset ovat siis lähinnä muualta Walesista sinne muuttaneita tai heidän jälkeläisiään. Siten myös seudun kymrinkielisissä kouluissa puhutaan lähinnä alun perin lounaiswalesilaista kymrin murretta, jonka puhuma-alue on säilynyt näihin päiviin saakka vahvemmin kymrinkielisenä.


title: Fenetyylibromidi

text: Fenetyylibromidi eli 2-fenyylietyylibromidi (CHBr) on bromattuihin hiilivetyihin kuuluva orgaaninen yhdiste. Yhdistettä käytetään orgaanisissa synteeseissä muun muassa lääkeaineiden valmistamiseen.


title: Fenetyylibromidi

text: Fenetyylibromidi on huoneenlämpötilassa väritöntä tai vaaleankeltaista nestettä. Yhdiste ei liukene veteen, mutta liukenee useisiin orgaanisiin liuottimiin.


title: Fenetyylibromidi

text: Fenetyylibromidia voidaan syntetisoida bromaamalla fenetyylialkoholia tai bromaamalla styreeniä peroksidien toimiessa radikaali-initiaattoreina, jolloin muodostuva bentsyylinen radikaali vastaanottaa vetybromidilta protonin abstraktioreaktiolla ja muodostuu fenetyylibromidia.


title: Fenetyylibromidi

text: Fenetyylibromidia käytetään muun muassa lääkeaineiden synteeseissä. Yhdisteen reagoidessa hydratsiinin kanssa muodostuu feneltsiiniä ja reaktiossa 4-piperidonin kanssa muodostuu fentanyylin synteesin väliavaihetta N-fenyylietyyli-4-piperidonia.


title: Amerikankiinalaiset

text: Amerikankiinalaiset (, ) on Yhdysvaltoihin muuttaneista kiinalaisista ja heidän jälkeläisistään koostuva väestöryhmä. Amerikankiinalaisiksi itsensä määritteleviä ihmisiä oli Yhdysvaltain vuoden 2010 väestönlaskennassa yhteensä 3 794 673, ja he olivat siten amerikanaasialaisen väestön suurin ryhmä. Tämän lisäksi 230 382 ihmistä pitivät itseään amerikantaiwanilaisena, mutta eivät amerikankiinalaisena. Suurimmat amerikankiinalaiset väestöt asuivat Kaliforniassa, jossa heitä oli 1 349 111, sekä New Yorkin osavaltiossa, jossa heitä oli 598 597.


title: Amerikankiinalaiset

text: Kiinalaisia maahanmuuttajia saapui ensimmäisen kerran nykyisten Yhdysvaltojen alueelle jo 1600-luvulla, mutta suurimittainen muutto alkoi vasta vuoden 1848 Kalifornian kultaryntäyksen myötä. Kultaryntäyksen aikaan Kaliforniaan saapui yli tuhansia kiinalaista siirtolaista, ja vuonna 1876 Yhdysvalloissa oli jo yli 150 000 kiinalaista maahanmuuttajaa, joista suurin osa asui Kaliforniassa. Kiinalaisia maahanmuuttajia käytettiin halpana työvoimana erityisesti rautateiden rakennustyömailla. Raskasta ruumiillista työtä tekeviä kiinalaissiirtolaisia kutsuttiin usein kuleiksi ().


title: Amerikankiinalaiset

text: Valtaväestö alkoi suhtautua amerikankiinalaisen väestön kasvaessa heihin yhä kielteisemmin, ja useat Kalifornian osavaltion verotusta, työtä ja maahanmuuttoa koskevat lait sekä liittovaltion vuoden 1882 "Chinese Exclusion Act" -laki käytännössä estivät kiinalaisten maahanmuuton lähes kokonaan. 1800-luvun jälkipuoliskolla useissa Yhdysvaltain länsirannikon kaupungeissa oli kiinalaisvastaista mellakointia ja väkivaltaa. Alun perin määräaikaisiksi tarkoitettuja kiinalaisten maahanmuuttoa rajoittavia lakeja uusittiin ja jatkettiin toiseen maailmansotaan asti. Tuolloin Yhdysvallat liittoutui Kiinan kanssa Japania vastaan, ja vuonna 1943 Yhdysvaltain kongressi kumosi kaikki erityisesti kiinalaisten maahantuloa rajoittavat lait.


title: Amerikankiinalaiset

text: 1800-luvulla useisiin Yhdysvaltain suuriin kaupunkeihin syntyi erillisiä kiinalaisia kaupunginosia, jotka tunnetaan usein nimellä "Chinatown".


title: Bockenem

text: Bockenem on noin 10 000 asukkaan kaupunki Keski-Saksassa, Ala-Saksin osavaltiossa.


title: Cosmopolitan (drinkki)

text: Cosmopolitan on vodkapohjainen kuivahko drinkki. Se valmistetaan cocktaillasiiin ja koristellaan limeviipaleella.


title: Kelkka (drinkki)

text: Kelkka on makeahko vodkapohjainen drinkki. Se valmistetaan rakentamalla joko grogilasiin tai highball-lasiin.


title: Blood and Sand

text: Blood and Sand on viskipohjainen makeahko drinkki. Se valmistetaan ravistamalla ja tarjoillaan cocktaillasissa.


title: Gabriel Andersinpoika Heikkilä

text: Gabriel Andersinpoika Heikkilä, aiemmin Wikman (28. huhtikuuta 1726 – 1807 ) oli vapauden ajan huomattavimpia suomalaisia talonpoikaispoliitikoita, joka toimi kolmeen otteeseen säätyvaltiopäivillä säätynsä edustajana.


title: Gabriel Andersinpoika Heikkilä

text: Heikkilän vanhemmat olivat karoliini, vaatturimestari Anders Wikman ja Anna Jakobintytär Cauplera sekä ensimmäinen puoliso vuodesta 1754 Hebla Tuomaantytär (1734-1789) ja toinen vuodesta 1792 Maria Kustaantytär (s. 1768). Heikkilä osti Vehmaan Himoisten kylän Heikkilän kruununtilan perinnöksi 1755, mutta toimi myös seppänä, opittuaan taidot ilmeisesti isältään. Vaurastuttuaan hän viljeli myös naapuritila Klaavolaa ja piti kestikievaria. Vehmaan kirkkoon Heikkilä hankki kattokruunuja ja rakennutti hautausmaalle oman hautakappelin. Kahdesta avioliitostaan hänellä oli yhteensä yksitoista lasta. Heikkilä, jonka puoluekanta oli 1760-luvulla selkeästi myssyt, edusti Vehmaan ja Ala-Satakunnan tuomiokuntia valtiopäivillä Tukholmassa 1765-1766, 1771-1772 ja 1768. Kustaa III:n vallakaappauksen 1772 jälkeen Heikkilä kannatti monarkiaa.Vuoden 1768 valtiopäivillä hän piti kiitospuheen kuninkaalle tämän ehdotettua ns. passevolanssimaksua ruotutalojen kyyditysvelvollisuuden korvaamiseksi myös Ruotsin puolella, vastoin säätynsä ruotsalaisten edustajien kantaa. Hän kannatti myös kuninkaan esitystä kruunun viinanpolttimoista, joka sekin tuli hylätyksi.


title: Ville Vallaton (drinkki)

text: Ville Vallaton on vodkapohjainen makeahko digestiivi. Se valmistetaan rakentamalla ja tarjoillaan collins-lasissa. Juoma oli 1990-luvulla suosiossa yökerhoissa.


title: Nicholas Hämäläinen

text: Nicholas Antero Hämäläinen (s. 5. maaliskuuta 1997 Miami, Florida) on suomalainen jalkapalloilija, joka edustaa englantilaista Queens Park Rangersia. Hän on pelipaikaltaan vasen laitapuolustaja.


title: Nicholas Hämäläinen

text: Yhdysvalloissa syntynyt ja kasvanut Hämäläinen siirtyi vuonna 2014 FC Dallasista englantilaiseen Queens Park Rangersiin. Elokuussa 2015 hän siirtyi lainalle Englannin kakkosliigan Dagenham & Redbridgeen, jossa hän pelasi yhden ottelun Kakkosliigassa ja yhden Englannin liigacupissa. Queens Park Rangersissa hän on toiminut seuran juniorijoukkueen kapteenina. Suomen Palloliitto valitsi Hämäläisen vuoden lupaavaksi pelaajaksi vuoden 2015 päätteeksi.


title: Nicholas Hämäläinen

text: Hämäläinen on edustanut Suomen alle 18-vuotiaiden jalkapallomaajoukkuetta. Marraskuussa 2015 hänet valittiin mukaan Suomen alle 21-vuotiaiden jalkapallomaajoukkueeseen.


title: Bacardi Cocktail

text: Bacardi Cocktail (myös Pink Daiquiri) on rommipohjainen makeahko drinkki. Se valmistetaan ravistamalla ja tarjoillaan cocktaillasissa koristeltuna kirsikalla.


title: Cameron Borthwick-Jackson

text: Cameron Jake Borthwick-Jackson (s. 2. helmikuuta 1997 Rochdale) on englantilainen jalkapalloilija, joka edustaa Valioliigassa pelaavaa Manchester Unitedia. Pelipaikaltaan vasenjalkainen Borthwick-Jackson on vasen laitapuolustaja.


title: Cameron Borthwick-Jackson

text: Borthwick-Jackson on Manchester Unitedin kasvatti. Hän debytoi seuran paidassa Valioliigassa marraskuussa 2015 West Bromwich Albionia vastaan tullen vaihdosta kentälle. Mestarien liigassa hän teki debyyttinsä seuraavassa kuussa VfL Wolfsburgia vastaan.


title: Cameron Borthwick-Jackson

text: Borthwick-Jackson pelasi vuosina 2013–2014 kuusi ottelua Englannin alle 17-vuotiaiden maajoukkueessa.


title: Rossini (drinkki)

text: Rossini on makeahko aperitiivi, joka valmistetaan kuohuviinistä ja mansikoista ja tarjoillaan samppanjalasissa.


title: Purpose

text: Purpose on kanadalaisen laulajan Justin Bieberin neljäs studioalbumi, jonka julkaisi Def Jam Recordings 13. marraskuuta 2015. Albumin ensimmäisenä singlenä julkaistiin kappale ”What Do You Mean?”, ja 23. lokakuuta julkaistiin toinen single ”Sorry”. Albumi sisältää myös muun muassa kappaleet ”I'll Show You”, ”The Feeling”, "Love Yourself" ja ”Where Are Ü Now”.


title: Purpose

text: Albumia myytiin julkaisuviikolla Yhdysvalloissa 522 000 kappaletta, ja yhteensä 649 000 albumiyksikköä, johon on lisätty yksittäisistä kappalelatauksista ja suoratoistosta lasketut luvut. Kyseessä on Bieberin kuudes "Billboard" -listan ykköseksi noussut albumi ja laulajan suurin viikkomyynti Yhdysvalloissa. Suomessa albumi debytoi virallisen albumilistan sijalla 8, ja ylsi parhaimmillaan sijalle 4.


title: Purpose

text: Bieberin "Purpose Tour" aloitti maailmankiertueensa 9. maaliskuuta 2016, Pohjois-Amerikasta ja Seattlesta.


title: Bellini (drinkki)

text: Bellini on kuivahko aperitiivi, joka valmistetaan kuohuviinistä ja persikoista ja tarjoillaan samppanjalasissa. Bellini-drinkin loi Giuseppi Cipriani taidemaalari Giovanni Bellinin kunniaksi Venetsiassa, Italiassa. Alkuperäisessä reseptissä käytettiin tuoreista valkopersikoista valmistettua pyrettä, pientä määrää vadelma- tai kirsikkamehua tuomaan drinkille väriä sekä italialaista kuohuviiniä.


title: Aleksis Lehtonen

text: Aleksis Lehtonen (s. 9. lokakuuta 1997 Jyväskylä) on suomalainen jalkapalloilija. Hän edustaa Veikkausliigalla kaudella 2017 Ilvestä. Kauden 2016 Lehtonen pelasi Seinäjoen Jalkapallokerhossa. Hän on pelipaikaltaan hyökkääjä.


title: Aleksis Lehtonen

text: Lehtonen on Jyväskylän Nousun ja Jyväskylän Jalkapalloklubin kasvatti. Kaudella 2014 hän pelasi JJK:n edustusjoukkueessa Ykkösessä 24 ottelua tehden kolme maalia. Kaudella 2015 hän onnistui seitsemästi maalinteossa yhtä monessa ottelussa ollen Ykkösen yhdeksänneksi paras maalintekijä. Marraskuussa 2015 Lehtonen teki sopimuksen Veikkausliigan hallitsevan mestarin Seinäjoen Jalkapallokerhon kanssa.


title: Aleksis Lehtonen

text: Lehtonen on edustanut Suomea nuorten maajoukkuetasolla.


title: Synnöve von Hausen-Saubert

text: Synnöve von Hausen-Saubert, vuoteen 1936 von Hausen (20. tammikuuta 1900 Rooma – 15. lokakuuta 1987 Kööpenhamina) oli Suomen ensimmäinen naispuolinen maatalous- ja metsätieteiden tohtori, joka toimi A. I. Virtasen assistenttina ja mikrobiologian tutkijana.


title: Synnöve von Hausen-Saubert

text: Von Hausenin isä oli taiteilija Paul Bernhard Werner von Hausen Mukkulan kartanon omistajasuvusta, äiti Eugenie Bretteville Magelsen ja puoliso vuodesta 1937 maataloustieteiden tohtori Gaston Paul Saubert (s. 1908, k. ennen 1946). Hän vietti varhaislapsuutensa Italiassa ja Ranskassa, mutta perhe muutti Kauniaisiin tyttären tultua kouluikään. Jo ennen ylioppilastutkinnon suorittamista von Hausen opiskeli maatalousalaa Norjassa ja kirjoittautui myöhemmin Helsingin yliopiston maatalous-metsätieteelliseen tiedekuntaan. Valmistuttuaan hän olisi halunnut tilanhoitajaksi, mutta kun sellaista paikkaa ei naispuoliselle agronomille löytynyt, hänestä tuli A. I. Virtasen assistentti Valion laboratorioon. Hän paneutui siellä hernekasvien typensidonnan ja bakteeriflooran kysymyksiin ja väitteli 1936 ensimmäisenä naisena Suomessa maatalous- ja metsätieteiden tohtoriksi C-vitamiinin vaikutuksesta kasvien korkeuskasvuun. Seuraavana vuonna hän muutti aviomiehensä luokse Pohjois-Sumatralle Medanin tutkimusasemalle. Japanilaisten vallattua Alankomaiden Itä-Intian 1942 von Hausen-Saubert internoitiin muiden eurooppalaisten kanssa keskitysleirille. Sodan aikana hänen miehensä menehtyi vankialuksella. Yli kolmen vuoden vankeudesta vapauduttuaan von Hausen-Saubert palasi Suomeen ja entiseen työpaikkaansa. Saatuaan 1953 apurahan Pretorian yliopistoon hän siirtyi Etelä-Afrikkaan, jossa hän toimi maatalousministeriön tutkijana aina eläköitymiseensä saakka. Suomeen von Hausen-Saubert palasi 1967, mutta asui viimeiset vuotensa Kööpenhaminassa.


title: Synnöve von Hausen-Saubert

text: Keskitysleirikokemuksistaan von Hausen-Saubert julkaisi teoksen "Fånge i paradiset" (Schildt, Helsinki, 1971).


title: Maku Brewing

text: Maku Brewing on vuonna 2014 perustettu pienpanimo. Yhtiön kotipaikka on Tuusula. Yrityksen toimitusjohtaja on Jussi Tamminen. Panimolla on käytössään 3000 litran keittolaitteisto sekä kaksi kuuden- ja neljä kahdentuhannen litran kypsytystankkia.


title: Maku Brewing

text: Maku Brewingin Amber Ale voitti Suomen paras olut -kilpailussa Ale enintään 4,7 % -sarjan vuonna 2015. Maku Brewing IPA on saanut samassa kilpailussa toisen sijan vuosina 2014 ja 2015.


title: Karisaari

text: Karisaari on Leppäveden pohjoisosan saari Laukaassa. Se on yhteydessä sillalla mantereeseen sekä pohjoisessa että etelässä. Siltojen kautta menevä tie on yhdystie 640 eli Saviontie. Leveämpi Vuonteensalmi erottaa Karisaaren mantereesta etelässä Vuonteen suunnalla ja kapeampi Eeronsalmi pohjoisessa.


title: Assassin’s Creed Syndicate

text: Assassin’s Creed Syndicate on Ubisoft Quebecin kehittämä ja Ubisoftin julkaisema "Assassin’s Creed" -pelisarjaan kuuluva toimintaseikkailupeli. Peli julkaistiin PlayStation 4:lle ja Xbox Onelle lokakuussa 2015, ja 19. marraskuuta peli julkaistiin myös Microsoft Windowsille. "Syndicate" on pääsarjan yhdeksäs osa ja jatko-osa pelille "".


title: Assassin’s Creed Syndicate

text: Peli sijoittuu vuoden 1868 Lontooseen, jossa vallitsee teollinen vallankumous. Pelattavat hahmot ovat kaksoset Jacob ja Evie Frye, jotka taistelevat järjestäytynyttä rikollisuutta ja temppeliherroja vastaan viktoriaanisessa suurkaupungissa.


title: Assassin’s Creed Syndicate

text: Pelaaja voi vapaasti vaihdella liikkumistaan kahden päähenkilön välillä. Pelaaminen Jacob Fryella painottuu vahvuuteen ja yhteenottoihin, kun taas Evie on tehokkaampi hiiviskelyssä. Pelihahmojen varusteisiin on saatavissa muun muassa revolveri, miekka, kukri ja nyrkkirauta. Uudet tekniset apuvälineet nopeuttavat kiipeilyä.


title: Assassin’s Creed Syndicate

text: "Syndicaten" Lontoo-pelimaailman on todettu olevan noin 30 % suurempi kuin Pariisi "ssa".


title: Assassin’s Creed Syndicate

text: "Syndicatessa" ei ole useissa edellisissä osissa nähtyä moninpeliä. Pääsarjan peleistä moninpeli puuttuu "Syndicaten" lisäksi vain alkuperäisestä "Assassin’s Creedistä" ja "Assassin’s Creed II":sta.


title: Assassin’s Creed Syndicate

text: Ubisoft Quebecin "Syndicate" on Ubisoft Sofian kehittämän "Assassin’s Creed Roguen" jälkeen toinen "Assassin’s Creed" -peli, jota ei ole kehittänyt Ubisoft Montreal. Ubisoft Quebec on aiemmin avustanut Ubisoft Montrealia kehittämällä ladattavat lisäsisällöt "The Tyranny of King Washington" ja "Freedom Cry" peleihin "Assassin’s Creed III" ja "".


title: Assassin’s Creed Syndicate

text: Peli tunnettiin kehitysvaiheessa nimellä "Assassin’s Creed Victory".


title: Assassin’s Creed Syndicate

text: "Assassin’s Creed Syndicate" on saanut positiivisia arvioita. Kriitikot ovat kehuneet muun muassa pelin ulkonäköä ja hahmoja, erityisesti päähenkilöitä Jacob ja Evie Fryeta sekä pelin antagonistia. GameSpotin Alexa Corriea kutsui pelin taistelumekaniikkaa sulavaksi ja kehui uutta kiipeilyvälinettä, "rope launcheria". Itseään toistava pelattavuus ja ”latteaksi” kutsuttu lopetus ovat kuitenkin keränneet kritiikkiä. IGN:n Daniel Krupa antoi pelille 8,2 pistettä kymmenestä ja kehui pelimaailmaa ja ”hilpeää” juonta, mutta sanoi taistelun toistavan itseään. Yleisesti ottaen pelimekaniikan on todettu kehittyneen "sta".


title: Assassin’s Creed Syndicate

text: "Syndicate" on "Assassin’s Creed" -sarjan toiseksi vähiten myydyin peli "Assassin’s Creed Roguen" jälkeen.


title: Länsi-Papuan maanjäristys

text: Länsi-Papuan maanjäristys oli Papuassa Indonesiassa tapahtunut maanjäristys, jonka aiheuttamat maanvyörymät hautasivat alleen kaksi kylää ja patosivat Baliem-joen. Joen yläjuoksulla kolme kylää jäivät veden alle.


title: Asahi (yritys)

text: Asahi () on japanilainen panimo. Sen kotipaikka on Tokio. Se on Japanin suurin ja maailman kahdeksanneksi suurin panimoalanyritys. Asahi valmistaa erilaisia alkoholituotteita sekä alkoholittomia virvokkeita.


title: Asahi (yritys)

text: Marraskuussa 1889 Osakaan perustettiin panimo. Vuonna 1892 Asahi Beer julkaistiin. Vuonna 1900 yhtiö toi markinnoille Japanin ensimmäisen pullotetun oluen. Varsinainen nykyinen yhtiö Asahi Brewery Ltd perustettiin 1949. Vuonna 1954 yhtiö avasi viskitislaamon ja neljä vuotta myöhemmin toi markkinoille Japanin ensimmäisen tölkitetyn oluen. Vuonna 1987 yhtiö toi markkinoille niiden suosituimman tuotteen Asahi Super Dryn. 1988 yhtiö aloitti alkoholittomien virvoitusjuomien valmistamisen.


title: Asahi (yritys)

text: Asahin valmistamia oluita ovat Super Dry, Premium Beer Jukusen, Asahi Style Free, Clear Asahi ja Asahi Off. Yhtiön valmistamat viskit ovat NIKKA-brändin alaisia. Tämän lisäksi Asahi valmistaa shōchūja, viiniä sekä alkoholittomia virvoitusjuomia.


title: Mihail Lesin

text: Mihail Lesin (11. heinäkuuta 1958 Moskova – 5. marraskuuta 2015 Washington, DC) oli venäläinen poliitikko ja Vladimir Putinin neuvonantaja. Hän oli RT-uutispalvelun (entinen Russia Today) perustaja. Lesin toimi mediaministerinä 1999–2004 ja Venäjän presidentin neuvonantajana 2004–2009. Vuonna 2013 hän nousi Gazprom-Median johtoon.


title: Mihail Lesin

text: Lesin riitautui Gazprom-Median omistaman Eho Moskvy -radioaseman johdon kanssa, kun hän yritti estää oppositiovaikuttaja Aleksei Navalnyin haastattelun julkaisun. Asema kuitenkin julkaisi haastattelun ja Lesin erosi myöhemmin mediayhtiön johdosta.


title: Mihail Lesin

text: Lesin löydettiin kuolleena hotellihuoneesta Washingtonista 5. marraskuuta 2015. Venäläisten tiedotusvälineiden mukaan kuolinsyy on sydänkohtaus. Maaliskuussa 2016 Washingtonin kuolinsyytutkija ja poliisi kuitenkin kertoivat kuolinsyyksi pahoinpitelystä aiheutuneet päävammat.


title: Thums Up

text: Thums Up on intialainen kolajuoma. Sen toi markkinoille Parle Agro -yhtiö vuonna 1977. The Coca-Cola Company osti Thums Up tuotemerkin yhdessä Limca, Citra, Gold Spot ja Maaza tuotemerkkien kanssa vuonna 1993. Thums Up on Intian myydyin kolajuoma.


title: Kuussaari

text: Kuussaari on Laukaan Kuusveden suurin saari lähellä Leinolan kylää. Sen ympärysmitta on 4,3 km.


title: Bradley Center

text: BMO Harris Bradley Center on Yhdysvalloissa Wisconsinin osavaltion Milwaukeessa ssa sijaitseva jäähalli. Katsojia halliin mahtuu 17 800. Jääkiekon AHL-seura Milwaukee Admirals, koripallon NBA-joukkue Milwaukee Bucks sekä Marquette University Golden Eagles NCAA-koripallojoukkue pelaavat siellä kotiottelunsa.


title: Jarmo Kujanpää

text: Jarmo Kujanpää (s. 5. huhtikuuta 1959 Ikaalinen) on uransa lopettanut suomalainen jalkapalloilija. Hän oli pelipaikaltaan laitahyökkääjä.


title: Jarmo Kujanpää

text: Kujanpää on Valkeakosken Hakan kasvatti. Hän teki ensiesiintymisensä seuran edustusjoukkueessa 18-vuotiaana SM-sarjan kaudella 1977. Kujanpää edusti Hakaa 14 kauden aikana 1977–1990 yhteensä 247 pääsarjaottelussa ja teki niissä 59 maalia. Euro-otteluissa hän esiintyi kymmenesti ja onnistui maalinteossa neljä kertaa, kahdesti IFK Göteborgia ja Hammarby IF:iä vastaan. Kujanpää voitti Hakassa Suomen mestaruuden 1977 sekä Suomen Cupin 1982 ja 1988. III divisioonassa hän edusti lainalla Euran Palloa loppukauden 1989 ja Pallo-Seppoja 1992–1993.


title: Jarmo Kujanpää

text: Vuonna 1977 Kujanpää edusti alle 18-vuotiaiden maajoukkuetta kuusi kertaa.


title: Director X

text: Director X (oik. Julien Christian Lutz, s. 31. lokakuuta 1975 Toronto) on kanadalainen musiikkivideo- ja elokuvaohjaaja. Aikaisemmin hänet tunnettiin myös taiteilijanimillä Little X tai yksinkertaisesti X. Director X on tuottanut lukuisia musiikkivideoita Yhdysvaltain listamenestyjille ja maailmantähdille.


title: Carol Rama

text: Carol Rama (17. huhtikuuta 1918 Torino – 25. syyskuuta 2015 Torino, Italia) oli italialainen itseoppinut taiteilija, joka kehitti toisen maailmansodan jälkeen miesvaltaisesta, normatiivisesta modernismista erottuvan visuaalisen järjestelmän.


title: Carol Rama

text: Hänen ei-perinteiset teoksensa kuvaavat joskus eroottisia ja usein seksuaalisesti aggressiivisia maailmoja. Virallisen kaanonin ulkopuolella työskennellyttä taiteilijaa on pidetty varhaisena feministisenä taiteilijana ja avantgardistina. Rama luonnehti itseään muun muassa ”harkittuna hulluna”, joka maalasi terapiakseen.


title: Carol Rama

text: Carol Rama syntyi perinteiseen katoliseen perheeseen Torinossa. Raman ollessa 15-vuotias hänen äitinsä joutui psykiatriseen hoitoon. Hänen isänsä polkupyörän osia valmistava tehdas ajautui konkurssiin 1920-luvulla ja se johti lopulta hänen itsemurhaansa vuonna 1943.


title: Carol Rama

text: Rama kehitti vesivärimaalauksiaan 1930-luvulla, joihin hän kertoi maalanneensa omia pelkojaan. Rama debytoi vuonna 1945 Torinossa.


title: Carol Rama

text: Varhaistuotannon toistuva kuva-aihe on puolialaston sukupuoleton hahmo, eräänlainen oman aikansa queer, joka ei taivu perinteisiin rooleihin. Rama ei kuvannut naista tai queeriaan katseen kohteena vaan elinvoimaisena subjektina, jolla oli oikeus haluihinsa ja tarpeisiinsa. Rama liioittelee sukupuolielimiä ja panee kielen törröttämään rivosti suusta. Kuvia leimaa brutaalius, vietit, seksuaalisuus, halu. Herkästi piirretyissä hahmoissa on silti jotain haavoittuvaa, nyrjähtänyttä, rujoa, mikä tekee niistä koskettavia ja samalla riemastuttavan rienaavia.


title: Carol Rama

text: Rama liittyi konkretistien taidesuuntaukseen, geometriseen muotokieleen 1950-luvulle tultaessa. Hän kuitenkin irtautui ryhmästä ja teki teoksiaan myös informalismin innostamana. Hän yhdisteli teoksiinsa arte poveran hengessä hylättyjä materiaaleja kuten eläinten kynsiä tai injektioruiskuja. Hänen teoksiaan tältä ajalta kutsutaan usein myös sanalla bricolage.


title: Carol Rama

text: 1970-luvulla Rama ryhtyi käyttämään teoksissaan kumia, joka oli usein peräisin polkupyörän sisärenkaista. Ne yhdistävät hänet isäänsä, jonka tehtaassa valmistettiin polkupyörän osia. Rama viilsi kappaleiksi ja tasoitti sisärenkaita, joissa on joskus mukana myös venttiilit ja kumipaikat, sekä liimasi kumisuikaleita kankaille. Kumin yllättävät sävyt ja sen monikäsitteinen tekstuuri muistuttaa joskus kuivettunutta ihoa.


title: Carol Rama

text: Palatessaan esittävään kuvaan 1980-luvulla hän loi animalistista maailmanselitystä. Hänen vesivärimaalauksensa, joita hän maalasi arkkitehtuurikuvitusten päälle, saivat usein aiheensa 1980-luvulla raivonneesta hullun lehmän taudista.


title: Carol Rama

text: Vaikka Carol Ramaa pidetään usein outsidertaiteilijana, hänen arkistonsa osoittavat hänen seuranneet tarkasti eurooppalaisen kuvataiteen suuntauksia. 1960-luvun lopulla ja 1970-luvun alussa hänellä oli yhteyksiä elokuvaohjaajiin Luis Buñuel ja Orson Welles, kuten myös sellaisiin kuvataiteilijoihin kuin Man Ray ja Andy Warhol.


title: Carol Rama

text: Rama on vaikuttanut myöhemmin muun muassa Cindy Shermanin, Kara Walkerin, Sue Williamsin, Kiki Smithin ja Elly Strikin tuotantoon. Carol Ramalle myönnettiin Venetsian biennaalin Kultainen Leijona vuonna 2003 palkintona hänen elämäntyöstään.


title: Carol Rama

text: Barcelonan nykytaiteen museon ja Pariisin nykytaiteen museon suunnittelema Carol Raman kiertonäyttely on esillä näiden museoiden lisäksi Espoon Emma-taidemuseossa, sekä Irlannin nykytaiteen museossa Dublinissa, sekä Modernin ja nykytaiteen museossa Torinossa vuosina 2014-2017.


title: Carol Rama

text: Carol Raman taide on otettu vastaan sekä innostuneesti, että pettyneesti. On kysytty, miksi voimakkaiden ja tinkimättömien naistaiteilijoiden kohtalona on jatkuvasti katoaminen ja uudelleenlöytäminen? Raman markkinointia mediassa on kritisoitu. On huomioitu, että vastaavaa naisen seksuaalisuuden ja ruumiin problematiikkaan liittyvää taidetta on ollut esillä Suomessakin jo parikymmentä vuotta.


title: Tero Katajisto

text: Tero Eerik Katajisto (s. 12. syyskuuta 1971 Jurva) on suomalainen painija, joka arvokilpailuissa on kilpaillut kreikkalais-roomalaisessa painissa. Hän edustaa Ilmajoen Kisailijoita ja hänen valmentajanaan on toiminut Seppo Yli-Hannuksela. Hän on pituudeltaan 160 cm. Hän on työskennellyt liikuntapaikkojenhoitajana ja autoilijana.


title: Tero Katajisto

text: Katajisto edusti Suomea yleisen sarjan arvokilpailuissa vuosina 1989–2003. Hän sijoitti MM-kilpailuissa parhaimmillaan 52 kg:n painoluokassa kuudenneksi 1994 sekä 54 kg:n painoluokassa yhdeksänneksi 1999 ja kymmenenneksi 1997. EM-kilpailuissa hän oli 48-kiloisissa kuudes 1989, 54 kg:n sarjassa seitsemäs 1999 ja 52-kiloisissa kymmenes 1995. Sydneyn olympialaisissa 2000 hän karsiutui hävittyään kaksi ensimmäistä otteluaan.


title: Tero Katajisto

text: Katajisto on voittanut veteraanien maailmanmestaruuden 58 kg:n painoluokassa 2006, 2007, 2009, 2010, 2011 ja 2015.


title: Tero Katajisto

text: Katajisto voitti kreikkalais-roomalaisessa painissa Suomen-mestaruuden 48 kg:n painoluokassa 1989 ja 1990, 52-kiloisissa 1992, 1993 ja 1995, 54 kg:n sarjassa 1997, 1998 ja 1999 sekä 55-kiloisissa 2002. SM-pronssia hän saavutti 58 kg:n sarjassa 2001. Vapaapainin Suomen-mestaruuden hän voitti 48-kiloisissa 1988, 52 kg:n painoluokassa 1990 ja 1991 sekä 57-kiloisissa 1994. SM-hopeaa hän sai 52 kg:n sarjassa 1989 ja 57-kiloisissa 1993 sekä pronssia 57 kg:n sarjassa 1996 ja 58-kiloisissa 1997.


title: Tero Katajisto

text: Hän voitti Pohjoismaiden-mestaruuden 52 kg:n sarjassa 1991, 1993, 1994 ja 1996 sekä junioreiden Pohjoismaiden-mestaruuden samassa painoluokassa 1990 ja 1991.


title: Martin Hendrickson

text: Martin Hendrickson (1872 Kruunupyy – 1930-luku Neuvosto-Karjala) oli suomalainen toimittaja ja työväenliikkeen aktiivi, joka oli yksi amerikansuomalaisen sosialistisen työväenliikkeen alkuaikojen merkittävimmistä hahmoista yhdessä Alfred F. Tannerin, F. J. Syrjälän ja Moses Hahlin kanssa. 1900-luvun ensimmäisinä vuosina hän kiersi puhujana eri puolilla maata amerikansuomalaisten parissa ja auttoi heitä organisoimaan omia työväenyhdistyksiä ja Amerikan sosialistisen puolueen suomenkielisiä paikallisosastoja. Hendrickson tunnettiin radikaalina, joka sisällytti puheisiinsa myös uskonnollisia elementtejä. Lisäksi hänen sanottiin toimintansa alkuvaiheessa saaneen vaikutteita jopa anarkismista.


title: Martin Hendrickson

text: Kruunupyyn Kivijärveltä kotoisin ollut Hendrickson oli ammatiltaan suutari, ja hän saapui Pohjois-Amerikkaan vuonna 1889. Hän työskenteli aluksi itärannikolla kivilouhoksilla, kunnes 1894 perusti oman suutariliikkeen Bostoniin. Hän toimi paikallisen amerikansuomalaisen raittiusliikkeen johtohahmona, kunnes kiinnostui sosialismista A. F. Tannerin innoittamana. Vuonna 1900 Hendrickson auttoi Tanneria perustamaan lyhytikäiseksi jääneen "Amerikan Työmies" -sanomalehden, jota julkaistiin New Yorkin Harlemissa. Sen muita toimittajia olivat pastori J. W. Lähde sekä niin ikään pappina Pohjois-Amerikassa toiminut Alex Halonen. Lehti tunnettiin erityisesti kriittisestä suhtautumisestaan työläisten asiaa ajaneisiin konservatiivisiin kirkonmiehiin. Syksyllä 1900 Hendrickson organisoi Massachusettsissa suomalaisten karpalonpoimijoiden lakon. Sen yhteydessä häntä syytettiin ilkivallasta ja yleisen rauhan rikkomisesta, joista langetettiin oikeudessa puolen vuoden vankeustuomio.


title: Martin Hendrickson

text: "Amerikan Työmiehen" perustamisen jälkeen Hendrickson muutti Michiganin Ironwoodin. Vuonna 1901 hän oli mukana perustamassa Hancockissa toimintansa aloittanutta Jousi-nimistä sosialistista työväenyhdistystä, ja kesällä 1902 Hendrickson uudelleenorganisoi Minnesotan Duluthissa toiminutta luterilaisen kirkon Nuija Youth Society -yhdistystä The Friends -nimiseksi yhdistykseksi, joka myöhemmin liittyi sosialistiseen puolueeseen. Samana vuonna hän asui myös Brittiläisessä Kolumbiassa sijainneessa Matti Kurikan perustamassa Sointula-yhteisössä.


title: Martin Hendrickson

text: Vuosina 1902–1903 Hendrickson julkaisi Oregonin Portlandissa ainoastaan neljän numeron verran ilmestynyttä "Vapauttaja"-nimistä lehteä. Samaan aikaan hän suunnitteli Minnesotan Elyyn muuttaneen Tannerin kanssa myös uuden lehden perustamista, mutta vetäytyi lopulta hankkeesta.


title: Martin Hendrickson

text: Amerikansuomalaisen työväenliikkeen keskinäiset riidat heijastuivat myös Hendricksonin toimintaan, kun hän ryhtyi vastustamaan Kurikan edustamaa utopiasosialismia. Hendrickson noudatti itse tuolloin kansainvälisen sosiaalidemokraattisen työväenliikkeen linjaa, joka pohjautui niin sanottuun Erfurtin ohjelmaan.


title: Martin Hendrickson

text: Länsirannikolta palattuaan Hendrickson kiersi puhumassa eri puolilla Keskilänttä ja toimi samalla "Amerikan Työmiehen" asiamiehenä, mutta sai kuitenkin pääosin kielteisen vastaanoton. Hän kiersi erityisesti Michiganin Upper Peninsulan alueella, jossa sosialistinen työväenliike ei aikaisemmin ollut saavuttanut merkittävää kannatusta.


title: Martin Hendrickson

text: Hendrickson otti vaikutteita myös kristinuskosta, mikä aiheutti paheksuntaa papiston ja saarnamiesten keskuudessa. Nämä hyökkäsivät kovasanaisesti häntä vastaan ja kehottivat työläisiä olemaan kuuntelematta Hendricksonia. Joissakin paikoissa häntä pidettiin jopa paholaisena, mutta Hendrickson onnistui kuitenkin vakuuttamaan puheillaan suuria määriä amerikansuomalaisia työläisiä. 1910-luvulla Hendrickson jatkoi edelleen agitaattorina ja toimi samalla "Työmies"-lehden asiamiehenä. Suomessa hän vieraili ainakin vuosina 1908 ja 1910, jolloin Hendrickson kiersi puhetilaisuuksissa eri puolilla maata. Hän vieraili paluumatkallaan syyskuussa 1910 myös Pariisissa, missä sosialistinen sanomalehti "L’Humanité" julkaisi pääkirjoitussivullaan Hendricksonin selostuksen Suomen poliittisesta tilanteesta.


title: Martin Hendrickson

text: Hendrickson valittiin 1914 Socialist Publishing Company -kustantamon ensimmäiseen johtokuntaan. Se perustettiin Duluthissa julkaisemaan syndikalistista "Sosialisti"-sanomalehteä, joka myöhemmin tunnettiin nimellä "Industrialisti". Ensimmäisen maailmansodan alettua samana vuonna Hendrickson kiersi Kanadassa yhdessä F. J. Syrjälän ja Sanna Kannaston kanssa puhumassa sodanvastaisissa tilaisuuksissa.


title: Martin Hendrickson

text: Hendrickson julkaisi 1919 poikiensa kanssa Floridan Astorissa "Floridan Uutiset" -nimistä sanomalehteä, jota on kuvailtu liberaalisosialistiseksi. Lehti ilmestyi vain vuoden ajan, ja sitä seurasi Hendricksonin perheen englanninkielinen "Florida Herald" vuosina 1920–1921. Myöhemmin 1930-luvun alussa hän muutti lukuisten muiden amerikansuomalaisten sosialistien tavoin Neuvostoliittoon, jossa Hendrickson kuoli ennen Stalinin vainojen alkamista.


title: Ilmajuuri

text: Ilmajuuri on kasviin maan tai mullan yläpuolelle syntyvä juuri, joka alkaa rungosta tai oksista.


title: Ilmajuuri

text: Luonnossa kasvavan kasvin ilmajuuret ottavat kosteutta ilmasta ja edistävät kasvin selviytymistä ja hyvinvointia. Ne voivat ulottua maahan asti ja juurtuessaan auttaa kasvia leviämään. Kun ilmajuuri ulottuu maahan asti, se toimii tavallisen juuren tavoin.


title: Ilmajuuri

text: Ilmajuuria kehittyy myös huonekasveille, kuten esimerkiksi peikonlehdelle, joka kasvaa luonnossa Meksikossa liaanina. Ilmajuuria varten voi kasvin ruukkuun pystyttää sammalpäällysteisen kepin, johon ilmajuuri voi tukeutua ja kiinnittyä. Sammaleen pitäminen kosteana saa ilmajuuret kasvamaan paremmin. Kuivassa huoneilmassa ilmajuurilla ei ole koko kasvin hyvinvoinnin kannalta merkitystä, ja niitä voi typistää tai leikata kokonaan pois kasvin vahingoittumatta. Ilmajuurien katsotaan kuitenkin lisäävän huonekasvin koristearvoa.


title: Älä pelkää pimeää

text: Älä pelkää pimeää on vuoden 2010 kauhuelokuva, jonka ohjasi Troy Nixey. Se syntyi yhdysvaltalais-meksikolais-australialaisena yhteistyönä. Elokuva perustuu 1970-luvun televisioelokuvaan. Siinä nuori tyttö muuttaa isänsä ja tämän tyttöystävän luo ja huomaa, että talossa asuu muitakin olentoja.


title: Kuusniemi

text: Kuusniemi tarkoittaa muun muassa:


title: Viinintuotanto Sveitsissä

text: Viinintuotanto Sveitsissä tapahtuu valtaosin lounaisissa Valais’n, Vaud’n ja Geneven kantoneissa. Vuotuinen tuotantomäärä on noin 100 miljoonaa litraa. Tuotannosta runsas puolet on punaviiniä.


title: Viinintuotanto Sveitsissä

text: Sveitsin viinintuotantoalue oli vuonna 2014 148,8 neliökilometriä. Viiniä tuotetaan kaikissa Sveitsin 26 kantonissa, suurin osa (68 % vuonna 2014) kuitenkin Rhônen laaksossa Valais’ssa (33 %) sekä Genevenjärven pohjoisrannalla Lausannen seudulla Vaud’ssa (25 %)ja järven länsipäässä Geneven seudulla (9 %). Zugin kantonissa viljelyalue on pienin: 19 039 neliömetriä vuonna 2014.


title: Viinintuotanto Sveitsissä

text: Punaviinilajikkeiden osuus tuotantoalueesta on noin 58 %. Suosituimmat punaviinin tuotantoon käytettävät rypälelajikkeet ovat Blauburgunder, jonka viljelyala on noin 43 neliökilometriä, sekä Gamay ja Merlot.


title: Viinintuotanto Sveitsissä

text: Valkoviinin tuotantoalue on 42 % kokonaistuotantoalasta. Merkittävin rypälelajike on Chasselas, jota viljellään non 39 neliökilometrin alueella.


title: Viinintuotanto Sveitsissä

text: Vuonna 2014 Sveitsissä tuotettiin viinejä yhteensä 93,4 miljoonaa litraa, josta punaviinejä oli 49,0 milj. litraa (52 %) ja valkoviinejä 44,4 milj. litraa (48 %). Tuotannosta Valais’n osuus oli 37 %, Vaud’n 26 % ja Geneven kantonin 10 %.


title: Viinintuotanto Sveitsissä

text: Viinit luokitellaan Sveitsissä alkuperätiedoilla merkityiksi AOC-viineiksi, maaviineiksi () ja pöytäviineiksi.


title: Viinintuotanto Sveitsissä

text: Viinin kulutus Sveitsissä on noin 270 milj. litraa vuodessa, noin 35 litraa henkeä kohti vuodessa. Kulutus on 2000-luvulla ollut lievässä laskussa. Sveitsi tuo noin 60 % kuluttamastaan viinistä. Vienti on vain 1–2 % tuotannosta. Sveitsin viinin kulutus ja kauppa on vuosina 1993–2014 kehittynyt seuraavasti:


title: Amerikansuomalainen Keskusosuuskunta

text: Keskusosuuskunta (eng. "Central Co-operative Exchange", vuodesta 1931 lähtien "Central Co-operative Wholesale") oli Yhdysvaltojen Keskilännessä vuosina 1917–1963 toiminut amerikansuomalaisten kulutusosuuskuntien keskusorganisaatio.


title: Amerikansuomalainen Keskusosuuskunta

text: Minnesotan, Wisconsinin, Michiganin ja Illinoisin suomalaisten osuuskauppojen keskusjärjestö perustettiin Wisconsin Superiorissa pidetyssä edustajainkokouksessa heinäkuussa 1917. Seuraavan vuoden alkuun mennessä siihen oli liittynyt 15 jäsenliikettä. Aluksi tarkoituksena oli saada toimintaan mukaan myös maanviljelijöitä, mutta käytännössä Keskusosuuskunta keskittyi palvelemaan jäsenliikkeitään tukkukaupan, tuotteiden valmistuksen ja valistustyön avulla. Järjestö oli osa amerikansuomalaisen työväenliikkeen vasenta laitaa, ja sen johdossa oli useita kommunisteja. Sillä oli läheiset suhteet Superiorissa ilmestyneeseen "Työmies"-lehteen, ja ideologista suuntausta korosti myyntituotteissa käytetty sirppi ja vasara -tunnus.


title: Amerikansuomalainen Keskusosuuskunta

text: Keskusosuuskunnan ja kommunistipuolueen sekä sitä edustaneen Yhdysvaltain Suomalaisen Työväenjärjestön välit katkesivat vuonna 1929, kun puolue vaati osuuskunnalta uusia taloudellisia uhrauksia toimintansa tukemiseksi. Keskusosuuskunta julistautui itsenäiseksi ja erotti johtokunnastaan kommunistit Matti Tenhusen, Oscar Corganin ja Jacob Vainionpään. Suomalainen Työväenjärjestö erotti jäsenyydestään Keskusosuuskunnan kannalle asettuneen Superiorin työväenyhdistyksen. Vastarintaa johtanut Yrjö Halonen, John Tarkiainen, V. S. Alanne, William Marttila ja monet muut erotettiin puolueesta. Vuosien 1930 ja 1931 vuosikokouksissaan Keskusosuuskunta vielä korosti rooliaan työväen aatteellisena järjestönä, mutta muuttui sitten poliittisesti sitoutumattomaksi ja keskittyi palvelemaan jäsentensä taloudellisia etuja. Kommunistien leiriin jääneiden osuuskuntien yhdyssiteeksi perustettiin Työläisten ja Farmarien Osuustoiminnallinen Yhteisliitto ("Workers’ and Farmers’ Co-operative Unity Alliance"), jonka toiminta lakkasi vuonna 1939.


title: Amerikansuomalainen Keskusosuuskunta

text: Keskusosuuskunta alkoi amerikkalaistua 1930-luvun puolivälistä lähtien, ja sen toiminnan pääkieleksi muodostui vähitellen englanti. Liikkeenjohtajina työskentelivat aluksi Johan Nummivuori ja sittemmin Eskel Rönn, Henry Victor Nurmi ja Alvar John Hayes. Vuonna 1948 Keskusosuuskunnassa oli 211 jäsenliikettä, joissa oli noin 90 000 henkilöjäsentä. Samana vuonna Keskuosuuskunnan liikevaihto oli 11,5 miljoonaa dollaria ja jäsenliikkeiden 50 miljoonaa dollaria. Vuonna 1949 valittiin ensimmäinen amerikkalainen liikkeenjohtaja. Järjestö harjoitti laajaa valistustoimintaa, julkaisi "Työväen Osuustoimintalehteä" ja englanninkielistä "Co-operative Builder" -lehteä sekä paljon kirjallisuutta. Sen nais- ja nuorisojärjestöt toimivat aktiivisesti.


title: Amerikansuomalainen Keskusosuuskunta

text: 1950-luvulla Keskuosuuskunta myöhästyi valintamyymälöiden ja kauppakeskusten perustamisessa, ja sen toiminta alkoi vaikeutua. Vuonna 1963 se sulautui Keskilännen alueella toimineeseen Midland Cooperative Wholesale -osuusliikkeeseen.


title: Krokfors

text: Krokfors on muun muassa seuraavien henkilöiden ruotsinkielinen sukunimi:


title: Annie Krokfors

text: Annie Krokfors (26. helmikuuta 1901 Kruununkylä – 3. elokuuta 1994) oli suomalainen taidemaalari. Hän valmistui Taideteollisesta keskuskoulusta 1927, jatkoi myöhemmin 1934–1936 opintoja Tukholmassa Akademien för de fria konsten -taidekoulussa ja Vapaassa taidekoulussa 1941–1942. Hän oli syvästi uskonnollinen ja maalasi uskonnollisia aiheita.


title: Annie Krokfors

text: Krokforsin veli oli kirjailija Hjalmar Krokfors.


title: Palloliiton Maakuntasarjan kausi 1953

text: Palloliiton Maakuntasarja 1953 oli Suomen kolmanneksi korkein sarjataso jalkapallossa kaudella 1953. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli Suursarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1954.


title: Palloliiton Maakuntasarjan kausi 1953

text:
Luovutusvoitto KePS:lle.
Luovutusvoitto Kärpille.


title: Palloliiton Maakuntasarjan kausi 1953

text: Luovutusvoitto JoPS:lle.


title: Palloliiton Maakuntasarjan kausi 1953

text:
Luovutusvoitto MIFK:lle.
Voitto vastalauseen jälkeen HIK:lle.
Voitto vastalauseen jälkeen Viestille.


title: Palloliiton Maakuntasarjan kausi 1953

text: Kissalan Pojat luopui kilpailusta.


title: Palloliiton Maakuntasarjan kausi 1953

text: Suomensarjan karsinnoissa pelasivat maakuntasarjan ja TUL:n Suursarjan lohkovoittajat - yhteensä 16 joukkuetta - kahdessa kahdeksan joukkueen lohkossa.


title: Palloliiton Maakuntasarjan kausi 1953

text: Viimeisillä kierroksilla peruutettiin otteluita, joilla ei ollut enää kummallekaan joukkueelle merkitystä. Nämä pelit on laskettu sarjataulukkoon tasapeleiksi, maalit 0–0.


title: Palloliiton Maakuntasarjan kausi 1953

text: Maakuntasarjan karsinnoista 8 joukkuetta nousi Maakuntasarjaan 1954. Karsintaan osallistui 31 joukkuetta.


title: Palloliiton Maakuntasarjan kausi 1953

text: TUL:n liittosarja pelattiin 16 lohkossa. Lohkovoittajat Hangon AIK, Leppävaaran Sisu, Turun Pallo-Veikot, Lielahden Kipinä, Kotkan Työväen Palloilijat (2-joukkue), Lauritsalan Työväen Palloilijat, Varkauden Työväen Palloilijat, Rauman Pallo (2-joukkue), Oulun Pallo-Veikot, Urheiluseura -33, Turun Pyrkivä (2-joukkue), Paraisten Rehti, Tahmelan Vesa, Loviisan Riento, Suolahden Urho ja Jakobstads BK (2-joukkue) nousivat Suursarjaan. Kun sarjat kaudeksi 1954 yhdistettiin SPL:n sarjojen kanssa pääsivät kaikki Suursarjan joukkueet, myös nämä sinne nousseet lukuun ottamatta TUL:n seurojen 2-joukkueita yhdistettyyn maakuntasarjaan.


title: Marja Oja

text: Sointu Marja Johanna Oja (ent. Aaltoila, o.s. Liuhto; 7. heinäkuuta 1918 Valkeala – 9. lokakuuta 2015 Helsinki) oli suomalainen pianisti. Oja opiskeli pianonsoittoa Turussa Alma Wikeströmin johdolla, Helsingissä Kerttu Bernhardin ja Elli Rängman-Björlinin johdolla ja jatkoi opintojaan Pariisissa sekä Sibelius-Akatemiassa Ilmari Hannikaisen johdolla vuoteen 1942 asti. Ensikonserttinsa Oja piti Helsingissä vuonna 1944. Hän opetti lyhyen aikaa Helsingin konservatoriossa (1944–1945) ja toimi sen jälkeen yksityisenä pianonsoitonopettajana. Häntä arvostettiin erityisesti konserttisäestäjänä, mutta hän esiintyi myös orkesterisolistina ja piti pianoiltoja.


title: Marja Oja

text: Ojan ensimmäinen puoliso oli vuosina 1941–1949 Heikki Aaltoila, vuodesta 1949 taidemaalari Onni Oja.


title: Salenius

text: Salenius on muun muassa seuraavien henkilöiden sukunimi:


title: Kristoffer Knuts

text: Kristoffer Knuts (s. 14. huhtikuuta 1990 Pietarsaari) on suomalainen jalkapalloilija. Hän on pelipaikaltaan keskikenttäpelaaja.


title: Kristoffer Knuts

text: Knuts on FF Jaron kasvatti. Ensimmäiset aikuisten ottelunsa hän pelasi Jaron yhteistyöseuran Jakobstads Bollklubbin riveissä. Knuts siirtyi opiskelemaan Uumajaan vuonna 2011, jolloin hän pelasi kauden 2011 2. divisioonan Norrlandin lohkossa pelanneessa Umedalens IF:ssä. Knuts debytoi FF Jaron edustusjoukkueessa 30. heinäkuuta 2013 ottelussa Jyväskylän Jalkapalloklubia vastaan. Hän esiintyi yhteensä neljässä pääsarjaottelussa kauden aikana.


title: Diatsoyhdisteet

text: Diatsoyhdisteet ovat orgaanisia yhdisteitä, joiden rakenne sisältää diatsoryhmän. Diatsoyhdisteiden rakennetta voidaan kuvata yleisellä kaavalla R=N=N. Hiileen sitoutumaton typpiatomi voi olla sitoutuneena esimerkiksi nitro-, amino-, hydroksyyli-, sulfonyyli- tai halogeeniryhmään. Diatsoyhdisteet ovat usein melko pysymättömiä ja hyvin reaktiivisia. Niitä käytetään muun muassa väriaineteollisuuden välituotteina.


title: Diatsoyhdisteet

text: Alifaattiset diatsoyhdisteet ovat suhteellisen pysymättömiä ja saattavat reagoida hyvin voimakkaasti jopa räjähdysmäisesti. Tunnetuin ja käytetyin ryhmän yhdisteistä on diatsometaani. Diatsokarbonyyliyhdisteet ovat hieman pysyvämpiä. Alifaattisten diatsoyhdisteiden rakenteesta oli epäselvyyttä 1800-luvun lopussa ja 1900-luvun alussa. Epäselvyys koski sitä sisältävätkö diatsoyhdisteet syklisen diatsiriinirakenteen vai ovatko ne avoketjuisia. Vuonna 1911 Johannes Thiele esitti, että alifaattiset diatsoyhdisteet ovat avoketjuisia. Alifaattisilla diatsoyhdisteillä on useita resonanssimuotoja. Tyypillisin tapa valmistaa alifaattisia diatsoyhdisteitä on niin kutsuttu diatsoryhmän siirtoreaktio, jossa areenisulfonyyliatsidit reagoivat happamia vetyjä sisältävien orgaanisten yhdisteiden kanssa.


title: Diatsoyhdisteet

text: Aromaattisista diatsoyhdisteistä tärkeimmät ovat diatsoniumsuolat, jotka reagoivat muun muassa atsokykennällä, joka on tärkeä reaktio valmistettaessa atsoväriaineita. Diatsoniumryhmä irtoaa helposti muodostaen typpikaasua ja muodostuva fenyylikationi reagoi helposti nukleofiilien kanssa nukleofiilisella aromaattisella substituutiolla. Tällainen on esimerkiksi Sandmeyer-reaktio. Aromaattisia diatsoyhdisteitä valmistetaan aniliinijohdannaisten ja typpihapokkeen välisellä reaktiolla.


title: Suomen sisällissodan aikajana

text: Vuonna 1918 käytyyn Suomen sisällissotaan liittyviä tapahtumia luettelomuodossa. Tässä luettelossa myös Venäjän historian tapahtumiin viitataan gregoriaanisen kalenterin mukaisilla päivämäärillä.


title: Salakari

text: Salakari tarkoittaa seuraavia:


title: Vapauden henki

text: Vapauden henki ("Le Génie de la Liberté") on ranskalaisen Auguste Dumontin tekemä veistos, joka sijaitsee Pariisissa Place de la Bastille -aukiolla olevan Colonne de Juillet -pylvään huipulla.


title: Vapauden henki

text: Ludvig Filip I päätti rakentaa 13. joulukuuta 1830 muistomerkin Heinäkuun vallankumouksen uhreille. Kuningas valitsi 1831 Place de la Bastillelle rakennattavasta Colonne de Juillet -pylväästä. Sen rakentamisen aloitti Jean-Antoine Alavoine, ja sen viimeisteli tämän yhteistyökumppani Joseph-Louis Duc. Pylvään huipulle kuningas valitsi Auguste Dumontin "Vapauden henki" -nimisen veistoksen. Pronssista tehty patsas valmistui 1836.


title: Vapauden henki

text: Veistos esittää maskuliinista vapauden hahmoa. Hahmo on hoikkarakenteinen, ja sen käsivarret ja siivet ovat levitetyt. Hahmo seisoo vasemman jalan varpaidensa varassa ja on ikään kuin nousemassa ilmaan.


title: Trefonen

text: Trefonen [trɪˈvɒnɪn] on kylä Shropshiren () kreivikunnassa Englannissa lähellä Walesin rajaa. Kylä sijaitsee alueella, jolla on vahvat kulttuuriset ja historialliset yhteydet Walesiin, sillä seudulla on puhuttu vanhastaan kymrin kieltä. 1800-luvulla paikallisessa kirkossa pidettiin jumalanpalveluksia kymriksi, ja kymrin puhuminen on jatkunut seudulla ainakin 1900-luvun puolelle ja joissain yksittäisissä perheissä mahdollisesti näihinkin päiviin asti. Kylän nimi on sekin kymrinkielistä alkuperää ja muodostuu kymrin kielen sanoista "tref" 'kylä, pikkukaupunki' ja "onnen" 'saarni'. Nimi tarkoittaa siis suomeksi "saarnikylää".


Jääkiekon nuorten 1. divisioonan maailmanmestaruuskilpailut 2008 9. joulukuuta- 18. joulukuuta 2007.


title: Jääkiekon nuorten 1. divisioonan maailmanmestaruuskilpailut 2009

text: Jääkiekon nuorten 1. divisioonan maailmanmestaruuskilpailut 2008 14. joulukuuta- 21. joulukuuta 2008. Joukkueet pelasivat kahdessa lohkossa, joista A-lohko pelattiin Herisaussa, Sveitsissä ja B-lohko Aalborgissa, Tanskassa. Molempien lohkojen voittaja nousi vuoden 2010 kisoihin ylempään divisioonaan ja lohkojen viimeiset tippuivat alemmalle tasolle.


text:
A-lohko pelattiin 14. -20. joulukuuta Herisaussa, Sveitsissä.
B-lohko pelattiin 15. -21. joulukuuta Aalborgissa, Tanskassa.
Sveitsi ja Itävalta nousivat ylimmälle sarjatasolle vuoden 2010 maailmanmestaruuskilpailuihin. Viro ja Unkari tippuivat seuraavaksi vuodeksi 2. divisioonaan.


title: Charles Pomeroy Stone

text: Charles Pomeroy Stone (30. syyskuuta 1824 Greenfield, Massachusetts, Yhdysvallat – 24. tammikuuta 1887 New York, New York, Yhdysvallat) oli yhdysvaltalainen upseeri ja insinööri. Hän palveli Yhdysvaltain armeijassa Meksikon–Yhdysvaltain sodassa ja sisällissodassa. Hän toimi myös 12 vuoden ajan Egyptin kediivin joukkojen nykyaikaistajana. Viimeiset vuotensa Stone työskenteli Vapaudenpatsaan pystytystöiden pääinsinöörinä.


title: Charles Pomeroy Stone

text: Stone syntyi 1824 ja valmistui West Pointin sotilasakatemiasta 1845. Hän palveli Meksikon–Yhdysvaltain sodassa sotamateriaaliupseerina. Hän sai brevetin urheudestaan Molino del Reyn ja Chapultepecin taisteluista.


title: Charles Pomeroy Stone

text: Meksikon-sodan jälkeen Stone tutustui 18 kuukauden ajan Euroopassa Ranskan, Preussin ja Ruotsin armeijaan. Hänet nimettiin 1851 uuden armeijan Tyynenmeren asehaaran sotamateriaalivastaavaksi. Stone päätti kuitenkin jättää armeijan 1850-luvun aikana elättääkseen perheensä paremmin.


title: Charles Pomeroy Stone

text: Stone työskenteli hetken pankkiirina ja kullan välittäjänä, kunnes hän sai paikan laajan Meksikon Sonoran osavaltiossa järjestetyn mineraalikartoituksen ohjaajaksi. Hän oli joulukuussa 1860 viimeistelemässä kartoitusraporttia, kun kenraali Winfield Scott pyysi häntä järjestämään pääkaupungin Washingtonin puolustusta.


title: Charles Pomeroy Stone

text: Stone nimettiin elokuussa 1861 vapaaehtoisten prikaatikenraaliksi ja hänet valittiin Potomacin armeijan oikean reunustan divisioonan johtoon. Stone johti joukkojansa 21. lokakuuta katastrofiin päättyneessä Ball’s Bluffin taistelussa. Tämän takia hänet pidätettiin helmikuussa 1862. Hän oli vangittuna kuuden kuukauden ajan, mutta häntä ei lopulta syytetty mistään. Stone vapautettiin elokuussa ja hänet määrättiin New Orleansiin Nathaniel Prentice Banksin joukkoihin. Hän toimi hetken aikaan Banksin esikuntapäällikkönä, kunnes hän jäi pois tehtävästä 15. huhtikuuta 1864. Kenraali Ulysses S. Grant antoi elokuussa Stonelle prikaatin V armeijakunnasta. Hän joutui kuitenkin eroamaan armeijasta 13. syyskuuta lavantaudin ja hermoromahduksen takia.


title: Charles Pomeroy Stone

text: Stone työskenteli sisällissodan jäkeen kaivosinsinöörinä Virginiassa. Hän hyväksyi vuoden 1870 alussa Egyptin kediivin kutsun tämän joukkojen esikuntapäälliköksi. Stone nykyaikaisti 12 vuoden ajan Egyptin armeijaa ja johti tusinaa tutkimus- ja kartoitusmatkaa Niilille ja sen ympäristöön.


title: Charles Pomeroy Stone

text: Britannian vallattua Egyptin vuoden 1882 lopulla Stone palasi Yhdysvaltoihin, missä hän sai paikan Vapaudenpatsaan rakennustöiden pääinsinöörinä. Stone sai paikan, sillä hänet tunnettiin loistavana organisaattorina. Hän valvoi rakentamisen aikana tavarankuljetuksia, varsinaisia rakennustöitä ja patsaan asentamista jalustaansa. Stone toimi myös 28. lokakuuta 1886 järjestetyssä patsaan vihkimistilaisuudessa suurmestarina.


title: Charles Pomeroy Stone

text: Stone sai keuhkokuumeen tammikuussa 1887 ja kuoli 24. tammikuuta. Hänet haudattiin täysin sotilaskunnianosoituksin West Pointiin.


title: Kaisa Arjava

text: Katri (Kaisa) Ester Arjava (o.s. Ikonen; 13. toukokuuta 1906 Mikkeli – 8. syyskuuta 1990 Helsinki) oli suomalainen pianisti ja pedagogi. Hänen opettajinaan olivat Helsingin konservatoriossa (myöh. Sibelius-Akatemia) 1923–1927 Alice Furuhjelm ja Ingeborg Hymander sekä yksityisesti Elli Rängman-Björlin ja Kerttu Bernhard. Pariisissa hän opiskeli 1935 Marcel Ciampin ja 1938 Alexander Borowskyn johdolla. Arjava oli solistina ja piti omia konsertteja Helsingissä ja maaseudulla. Hän soitti pianoa muun muassa Helsingin kaupunginorkesterin ja Radion sinfoniaorkesterin konserteissa ja esiintyi 25 vuoden ajan säännöllisesti radiossa. Puolisonsa, viulisti Väinö Arjavan kanssa hän esitti radiossa merkittävän osan sonaattikirjallisuudesta. Hän toimi Helsingin Konservatorion alkeiskoulussa opettajana 1930–1934 ja sen jälkeen yksityisopettajana yli 50 vuoden ajan. Hän oli myös Suomen Kamarimusiikiseuran perustajajäseniä.


title: Queen-luokka (linjalaiva)

text: Queen-luokka oli Britannian kuninkaallisen laivaston kahdeksan 110-tykkisen ensimmäisen luokan linjalaivan muodostama alusluokka.


title: Jääkiekon nuorten 1. divisioonan maailmanmestaruuskilpailut 2010

text: A-lohko pelattiin Megèvessä ja Saint-Gervais-les-Bainsissa, Ranskassa 14. joulukuuta -20. joulukuuta 2009.


text: B-lohko pelattiin Gdańskssa, Puolassa 14. joulukuuta -20. joulukuuta 2009.


title: Kelvänsaari

text: Kelvänsaari on Pielisen saari Lieksan kaupungin Kelvän kylässä. 449 hehtarin kokoisella saarella asuu vakituisesti neljä ihmistä. Saarella on ennen ollut pientiloja. Nykyään saaren asukkaat elävät matkailusta.


title: AMC Gremlin

text: AMC Gremlin oli kaksiovinen, amerikkalaisen subcompact-kokoluokan auto, jota American Motors Corporation (AMC) valmisti sekä Yhdysvalloissa että Kanadassa. Lisäksi mallia valmisti lisenssillä meksikolainen Vehículos Automotores Mexicanos (VAM).


title: AMC Gremlin

text: Oman aikakautensa amerikkalaisen autonvalmistuksen mittareilla Gremlin oli pieni, mutta myös hankinahinnaltaan ja käyttökuluiltaan edullinen auto.


title: AMC Gremlin

text: Gremlinin suunnitteli, Richard A. Teaguen alkuperäisidean pohjalta, Hornetin lyhennetylle pohjalevylle, AMC:n suunnittelija Bob Nixon. Mallin tärkeimmät kilpailijat olivat Chevrolet Vega ja Ford Pinto, sekä tuontiautoista ikonimainen Volkswagen Kupla ja Pohjois-Amerikan markkinoille vahvaa tuloa tekevä Toyota Corona.


title: AMC Gremlin

text: Gremlin esiteltiin markkinoille huhtikuun 1. päivänä vuonna 1970 ja kahdeksan tuotantovuotensa aikana mallia valmistettiin 671 475 kappaletta.


title: AMC Gremlin

text: Ensimmäisenä mallivuotenaan Gremlin oli tarjolla kahtena eri versiona; "hinnat-alkaen"-versio oli kaksipaikkainen, kiinteällä takalasilla, kallimpi versio oli nelipaikkainen, alaskääntyvällä takaistuimella ja tavaratilaan paremman pääsyn mahdollistavalla avattavalla takalasilla. Vaikka Gremlin luokitellaan "hatchback"-malliksi, siinä ei ollut varsinaista isoa takaluukkua.


title: AMC Gremlin

text: Yksi Gremlinin myyntivaltteja oli sen voimalinja. Muiden subcompact-luokan mallien joutuessa tyytymään nelisylinterisiin moottoreihin, ensimmäisen mallivuoden Gremlin oli varustettu vakiona 199 kuutiotuuman (3,3 l) 128 hevosvoimaisella kuusisylinterisellä rivimoottorilla ja optiolistalta oli valittavissa 232 kuutiotuuman (3,8 l) 145 hevosvoimainen versio. Nämä moottorit oli esitelty vuonna 1964 ja seitsemällä runkolaakeripukilla varustettuina ne olivat saaneet luotettavan ja taloudellisen moottorin maineen. 199 kuutiotuumaisen moottorin jatkeena oli vakiona kolmeportainen manuaalivaihteisto rattivalitsimella, 232 moottoriversion vakiovaihteisto oli sama mutta lattiavalitsimella. Kolmeportainen Borg-Warner-automaattivaihteisto rattivalitsimella oli saatavissa optiona molempiin moottorivaihtoehtoihin.


title: AMC Gremlin

text: Kuusisylinteristen moottoreidensa ansiosta Gremlin oli muita saman kokoluokan autoja voimakkampi ja nopeampi, suuremmasta painostaan huolimatta. "Mechanics Illustrated"-lehden testissä Gremlin 232 automaattivaihteistolla saavutti kiihtyvyyden 0 - 60 mailia tunnissa ajassa 11,9 sekuntia ja huippunopeudeksi saatiin 100 mailia tunnissa. Mallin ensimmäisen vuoden myynti oli 25 300 kappaletta.


title: AMC Gremlin

text: Mallivuodelle 1971, neljän hengen versioihin, tuli tarjolle "X"-varustepaketti joka saavutti suuren suosion. Pakettiin kuului teippaukset korin kylkiin, korin värinen maskin kehys ja musta maski, erikoisvanteet Goodyear Polyglas D70x14 renkain, erillisistuimet edessä sekä "X"-embleemit.


title: AMC Gremlin

text: Gremlinin kaksipaikkainen versio oli tarjolla toista ja samalla viimeistä kauttaan. Edellisen vuoden valinnaisesta 232 rivikuutosesta tuli vakiomoottori ja valinnaiseksi vaihtoehdoksi tuli pidempi-iskuinen, 258 kuutiotuuman (4,2 l) versio. Vuodelle 1971 moottoreiden puristussuhdetta laskettiin 8,5:1:sta 8:1:een. Tämä pudotti 232-moottorin tehon 135 SAE bruttohevosvoimaan, 258:n teho oli 150 SAE bruttohevosvoimaa.


title: AMC Gremlin

text: Vuoden 1971 Gremlin oli hieman edellisvuotta kalliimpi. Mallia myytiin kyseisenä vuonna 53 480 kappaletta.


title: AMC Gremlin

text: Mallivuodelle 1972 Gremlin ei kokenut isoja ulkonäköön vaikuttavia muutoksia, mutta tekniikkapuolella tapahtui sitäkin enemmän. Valinnaiseksi moottorivaihtoehdoksi, kahden rivikuutosen rinnalle, tuli AMC:n 304 kuutiotuuman (5,0 l) V8-moottori. Valmistaja siirtyi käyttämään moottoreiden nimellistehon ilmoittamisessa uutta SAE nettohevosvoima-mittaustapaa. Tämän standardin mukaisesti 304:n ilmoitettu teho oli 150 hevosvoimaa, 232 rivikuutosen 100 hevosvoimaa ja 258 rivikuutosen 110 hevosvoimaa. Gremliniin tuli tarjolle myös täyssynkronoitu manuaalivaihteisto, tähän asti ainoa tarjolla ollut manuaalivaihteisto oli ollut synkronoimattomalla 1. vaihteella. Automaattivaihteistoissa siirryttiin käyttämään Chrysler Corporationin valmistamaa TorqueFlitea, aiemmin käytetyn Borg-Warnerin sijaan. AMC:n markkinointinimi uudelle automaatille oli Torque-Command. Myös auton alusta sai ajettavuutta ja turvallisuutta parantavia muutoksia. Kaksipaikkainen perusversio pudotettiin pois mallistosta, sen myynti puolentoista vuoden tuotantonsa aikana oli vain 3017 kappaletta.


title: AMC Gremlin

text: Vuonna 1972 AMC toi, ensimmäisenä autonvalmistajana, Pohjois-Amerikan markkinoille malliensa yhden vuoden tai 12 000 mailin täystakuun. Samana vuonna kaikissa AMC:n moottoreissa tuli mahdolliseksi käyttää vähälyijyistä tai lyijytöntä bensiiniä. Autojen laatu oli kohdallaan ja asiakkaat kiittivät ostamalla 61 717 Gremliniä, joka oli 15 % edellisvuotta enemmän.


title: AMC Gremlin

text: Mallivuodelle 1973 AMC, muiden valmistajien tavoin, asensi autoihinsa Yhdysvaltain liittovaltion liikeeneturvallisuusviraston (National Highway Traffic Safety Administration, NHTSA) vaatimusten mukaiset puskurit, joiden tuli kestää, muotonsa muuttumatta, edessä 5:n mailin ja takana 2,5 mailin tuntivauhdilla tapahtuva törmäys. Gremliniin oli valinnaisvarusteena saatavilla myös taakse 5 mailin tuntinopeudella tapahtuvan törmäyksen kestävä puskuri. Uutena valinnaisvarusteena oli Levi's-sisustuspaketti, joka sisälsi farkkukangasta imitoivat penkkien verhoilut, ovien irrotettavat farkkutaskut, yksityiskohtina kupariniitit ja keltaiset saumatikkaukset sekä etulokasuojien Levi's-logot. Takaistuimen jalkatilat kasvoivat hivenen. X-paketin kylkiraidoitus muuttui hieman, kylkiraitaan tuli takapyörän aukon kohdalla pokkaus ylöspäin.


title: AMC Gremlin

text: Myyntilukemat jatkoivat huimaa kasvuaan, 122 844 myytyä autoa oli 30% enemmän kuin edellisenä vuonna. Yhtenä tekijänä tässä oli varmasti valmistajan panostus kokoonpanon laatuun. Kyseisenä vuonna Gremlin sai puolueettoman kuluttajajärjestön testissä huippuarvosanat laadusta ja luotettavuudesta.


title: AMC Gremlin

text: Vuoden 1974 Gremlinin ulkonäkö muuttui uuden maskin ja massiivisempien puskureiden myötä. Leveän C-pilarin vaakasuuntaiset pokkaukset muuttuivat pystysuuntaan kallistetuiksi. "X"-paketin raidoitus muuttui "Lätkämaila"-malliseksi ja se yhdistyi C-pilarissa pystypokkausten raidoitukseen. Peräpeilin muotopokkaus jatkui "X"-versiossa maalattuna takapuskurin alle sekä sivusuunnassa kulmiin asti. Nämä muutokset olivat Richard Teaguen nerokkaita design-kikkoja, joiden avulla Gremlin saatiin näyttämään pidemmältä ja leveämmältä käytännössä nollabudjetilla.


title: AMC Gremlin

text: X-varustepaketin rinnalle tuli "Rallye-X"-paketti, johon kuului mm. kierrosluku-, öljynpaine- ja ampeerimittarit sisältävä, Hornetista peräisin oleva lisämittaripaketti, kuusisylinteristen moottorien yhteydessä kallistuksenvakaaja edessä (kahdeksikon kanssa etukallistuksenvakaaja oli vakiotavaraa), erikoisratti ja musta kojelauta.


title: AMC Gremlin

text: Perinteisesti elokuussa vaihtuva mallivuosi venytettiin nyt joulukuun loppuun. Näin vältyttiin vuonna 1975 edessä olevalta katalysaattorien asennuspakolta. AMC myi 171 128 Gremliniä vuonna 1974, tässä oli nousua edellisvuoden lukemaan liki 40%. Tämä tuli olemaan Gremlinien myynnin menestyksekkäin vuosi.Mallivuodelle 1975 Gremlinin ulkonäköön kohdistuneet muutokset olivat vähäisiä. Teknisellä puolella tapahtui enemmän. Kaikissa moottorivaihtoehdoissa siirryttiin käyttämään Prestoliten kärjetöntä sytytysjärjestelmää. Kaikki Yhdysvaltain markkinoilla myytävät versiot oli varustettu Yhdysvaltain ympäristönsuojeluviraston "(Environmental Protection Agency, EPA)" vaatimusten mukaisilla katalysaattoreilla. Kuusisylinterisillä rivimoottoreilla ja manuaalivaihteistolla varustettuihin versioihin oli mahdollista saada valinnaisena varusteena sähköinen "Laycock de Normanville" -ylivaihde, joka pudotti vaihteiston välityssuhteen lukemaan 0,714:1. Yksikön päävirtakytkin oli sijoitettu suuntavilkkujen katkaisinvivun päähän. Kun virta oli kytketty, yksikkö kytki tasakaasulla ajettaessa ylivaihteen automaattisesti päälle, nopeuden ylittäessä 35 mailia tunnissa (56 km/h) ja pudotti ylivaihteen pois nopeuden laskiessa alle 32 mailia tunnissa (51 km/h). Kaasupolkimen pohjaan painaminen eli "kick down" kytki ylivaihteen myös pois päältä, jolloin saavutettiin nopeampi kiihtyvyys. Teräsvyörenkaat tulivat valinnaisiksi varusteiksi.


title: AMC Gremlin

text: Gremlinin myynnissä tapahtui 67 prosentin pudotus ja autoja myytiin 56 011 kappaletta. Mallin myyntiä söi sekä Volkswagenin uusi Rabbit, joka oli Golfin Pohjois-Amerikan markkinoille suunnattu versio, että AMC:n oma uutuusmalli Pacer.


title: AMC Gremlin

text: Mallivuodelle 1976 Gremlin sai uuden keulan ilmeen. Pyöreät ajovalojen kehykset vaihtuivat pyöristettyihin neliskulmaisiin ja uudelleenmuotoillun maskin sisällä olevat vilkku-/parkkilamput vaihtuivat pyöreisiin. Tarjolle tuli uusi versio "Custom", joka sisälsi mm. uudenlaisen istuimien verhoilun ja lukuisia pienempiä yksityiskohtia. "X"-varustepakettiin kuuluvan kylkiraidan muoto muuttui ja "lätkämailan" kaaren lisäksi raidoitus jatkui vaakasuorassa takakulmaan asti. "X"-varustepaketti oli mahdollista saada vain Custom-version yhteyteen. Vaatimattomien myyntilukujen tähden "304 V8" -moottorioptio pudotettiin pois valikoimasta kesken mallivuoden. Kyseisenä vuonna tällä moottorilla, jonka teho oli nyt vaatimattomat 120 hevosvoimaa, varustettuja Gremlinejä oli myyty vain 826 kappaletta. Kaikkiaan V8-moottorilla varustettuja Gremlinejä myytiin vuosien 1972 ja 1976 välisenä aikana 40 994 kappaletta. Kesken mallivuoden tarjolle tuli 4-portainen manuaalivaihteisto. Vuonna 1976 Gremlinejä myytiin 52 941 kappaletta, joka oli 5,5% prosenttia edellisvuotta vähemmän.


title: AMC Gremlin

text: Mallivuodelle 1977 Gremlinin kori uudistui täydellisesti. Auton keula lyheni neljä tuumaa ja koko keulan pellitys, mukaan lukien maski ja puskuri, oli täysin uutta. Myös auton peräosa muotoiltiin uusiksi. Lasinen takaluukku oli isompi kuin aiemmin ja myös takavalojen koko kasvoi. Rekisterikilpi siirtyi uuteen paikkaan ja se peitti nyt taakseen polttoainesäiliön täyttöaukon.


title: AMC Gremlin

text: Mallivuoden alussa tarjolla oli entiset kuutosmoottorit, vakioversio 232 ja valinnainen 258. Molemmat moottorit oli varustettu kaksikurkkuisella kaasuttimella ja niiden viritysastetta oli hivenen korotettu venttiilien ajoitusta muuttamalla. Kesken mallivuoden, "Custom"-mallivesioon, tuli tarjolle valinnaisena moottorina AMC:n lisenssivalmisteinen, Volkswagenin 121 cid (2,0 l) rivinelonen. Tässä moottorissa oli ominaisuuksina mm. kannen yläpuolinen nokka-akseli. Lisäksi alumiininen sylinterikansi oli läpihengittävää mallia. Toinen uutuus oli valinnainen neliportainen Borg-Warner -manuaalivaihteisto, jonka sai sekä neli- että kuusisylinteristen moottorien jatkoksi. Tehostamattomat levyjarrut eteen tulivat vakiovarusteeksi, jarrutehostin oli valinnainen lisävaruste.


title: AMC Gremlin

text: "X"-paketti sai uuden sisäverhoilun ja kylkiraidoitus uuden muodon. "Custom"-version kylkiraita muistutti vanhaa "X":n "lätkämaila"-raidoitusta. Vuonna 1977 Gremlin oli Pohjois-Amerikan markkinoilla edullisin amerikkalaisvalmisteinen auto. Edullisesta hinnasta ja uudistuneesta ulkonäöstä huolimatta mallin myyntiluvut jatkoivat laskuaan. Vuonna 1977 myytiin 46 171 Gremliniä, joka oli 13% vähemmän kuin edellisenä vuonna. Näistä 7558 yksilöä oli varustettu uudella 2-litraisella moottorilla.